cyanic-selkie/wikianc huggingface dataset:
屏東市
史
日治初，置阿猴廳，治阿猴城，明治卅八年雅名阿緱廳. 大正二年淡水溪鐵橋峻工，鐵道運輸大幅改善，糖業遂興. 大正九年，以地處半屏山之東，易名屏東，置屏東街屬屏東郡，昭和八年陞格屏東市.
戰後置屏東市，屬臺灣省，分四區，民國卅五年併高雄萬丹、長興、九塊三鄉為其域，共七區. 民國卅九年，七區統合四區三鄉併高雄縣屏東區、潮州區、東港區、恆春區，置屏東縣. 翌年，乃併四區，置屏東市，屬屏東縣，縣治也.
政區
大正九年區域改革，阿緱廳阿緱區改為「高雄州屏東郡屏東街」. 昭和八年屏東郡屏東街實施市制，置屏東市.
民國三十四年臺灣光復，置屏東市，屬臺灣省轄，分東、南、北、中四區. 三十五年政區調整，四區統合七區. 高雄縣東港區萬丹鄉編為「萬丹區」. 高雄縣屏東區長興鄉編為「長治區」. 高雄縣屏東區九塊鄉編為「九如區」. 三十九年政區調整，七區統合四區三鄉併高雄縣屏東區、潮州區、東港區、恆春區，置屏東縣. 萬丹、長治、九如改鄉. 四十年併東區、南區、北區、中區，置屏東市，屬屏東縣轄，縣治也.
午後二時
2PM，韓國樂伶，立於二〇〇八年.
鏈
分類:韓國音樂 分類:朴軫永娛樂
混成軌域
有數原子軌域者，加以混成，能量簡並而成者，曰混成軌域也. 可述鍵性，亦可輔以價層電子對互斥論，以析分子軌域之形狀. 一九三一年，化學家鮑林倡之.
史
雜化軌道，首論者鮑氏也，釋以甲烷者諸分子之構. 初，為闡化學之制立之，後人亦多用之，至今亦能析官品之構也.
原子軌域
夫軌域者，電子所在，亦為電子波動函數也. 質輕猶氫者，可以薛定諤方程解之. 質重如碳、氮、氧者，有用2s、2p之軌，又近乎氫之激發態軌也，雜化軌道，以原子軌道，按以比例，混疊而成. 又有路易士結構，雜化軌道之論，可以量子力學闡之，故有機化學多用之.
羅馬治世
夫羅馬治世（Pax Romana）者，謂羅馬雄霸地中海，法治休明、文教昌盛、四夷賓服、境內昇平之世也.
其間，有五賢帝，猶若堯舜，治國有方，禪讓賢能，可謂大治. 史家吉朋謂之曰︰「天下歷代，以民之富庶安樂論，何時居首？聞者立對曰：自圖密善薨至康茂德立，可以當之. 彼時羅馬雄有四海，國事雖定於一尊，而以仁德聰睿導焉. 四帝相繼，統御諸師，頗能剛柔相濟. 涅爾瓦、圖拉真、哈德良、派厄斯、奧勒留五帝威嚴德業，下皆景仰. 御國之道，一以始終，待民寬仁，而治理皆本法度，人皆頌之，帝亦頗自慰. 當是時，若夫羅馬推重理性自由，則共和可復，功業皆歸於賢君爾. 」
然盛極必衰，羅馬亦然，自奧勒留崩，其子康茂德立，荒怠朝政，暗殺親貴，人人惶恐，羅馬始衰. 至卡拉卡拉時，敕令凡境內之民，皆成羅馬公民，民遂失上進之志，貴族寒門乃分，內爭益烈. 復邊患日戚，北有日耳曼、東有波斯，交侵不斷，建設俱停，稅賦遽增，民怨沸騰，治世乃終，亂世乃始，史稱「三世紀亂局」，蓋亂世始自西元二百年左右之故也.
光華大學
光華大學在上海，後併於華東師範大學. 初，聖約翰大學師生數百人，離退黌序，自立學堂. 「光華」二字，寓「光我中華」意，源《尚書大傳·虞夏傳·卿雲歌》：「日月光華，旦復旦兮. 」胡適、徐志摩、厲麟似、吳澤霖、吳梅、劉湛恩、盧前、李石岑、梁實秋、韓湘眉、何炳松、黃任之、江問漁、呂思勉、彭文應、周有光、周煦良、錢鍾書、田漢、張爾田、章乃器、唐慶增、童伯章、沈有乾、金井羊、郭雲觀、薛迪靖、楊蔭溥、楊寬、安紹芸、胡樸安、黃炎培、王健、蕭公權等，曾任教於此.
瓦爾瑪
瓦爾瑪，愛新覺羅氏，一作覺羅瓦爾馬，清覺羅，滿洲鑲藍旗人. 清景祖五世孫，恪恭貝勒塔察篇古四世孫，雲騎尉葉穆濟長子. 清初將領，一等男爵.
傳
後金天命八年生. 順治元年，襲父葉穆濟之半個前程. 四年，賜加為牛彔章京. 七年，恩詔加一拖沙喇哈番. 尋並從弟覺羅馬克圖之二等阿達哈哈番，襲為三等阿思哈尼哈番. 九年正月，恩詔加至一等. 今漢字改曰一等男. 十七年卒.
祖
阿世布：庚戌年，以罪赐死
父
葉穆濟
注
分類:清列傳
疊氮酸
疊氮酸者，亦稱疊氮化氫，式書HN3，無官也. 以一氫原子並一疊氮根而得之. 公元一八九零年，德國人西奧多·柯歇斯所初製. 縮圖|疊氮酸之構
性
無色，猛毒，酸性與醋酸類. 易揮發而味烈，易裂解而生氮|氮氣與氫|氫氣也.
周克華
周克華者，渝人也. 具謀略，善使雙槍. 獨行江南八載，殺傷者眾. 所過之處，但聞其名，不知其所蹤也.
初，與母居於渝之井口. 少任俠，嘗與夥伴釣于村頭，無柴以為烹. 夥伴欲竊之于鄰，克華遂取柴于自家，終不肯竊鄰人之一禾也. 時眾人皆以賭博為樂，唯克華棄之. 其言寡，好讀書習武. 身短而力足，嘗雙手托舉巨石. 然克華未嘗以武犯鄉人，鄉人亦勿犯華. 克華少時立誓行俠義之事，時人莫知其能. 既無錢以讀，乃與人傭工江上，後失其生計. 嘗駕車于渝，不得其志. 又欲從軍，終不得行. 家赤貧，遂私售軍械以養家. 至西元二〇〇五年，以此獲罪. 克華甚為怨恨，方起劫財之心.
克華既罷獄，兩伏于渝之銀行，殺傷五人，得錢二十四萬之巨，克華喜，乃以此為業. 治吏大恐，遣人捕之者急. 然其全無蹤跡，是為當日之懸案也.
九年，渡荊水至湘. 居其地兩載，于鬧市中殺傷者三. 湘人甚懼之. 時小兒聞其名，晝夜不敢啼哭. 一二年，克華北上南京，隨一商賈至和燕錢莊. 賈令下人持幣出，克華急擊之. 盡取其錢財，緩步而行. 金陵郡吏盡遣捕快，畫影圖形，挨戶搜查. 又閉四方城門，使虎賁軍于途追捕. 數日不可得. 既不知其人，又恐見責，乃舉曾犯開貴以代之. 國人聞之，多恨其酷而惜其勇略. 克華始揚名于外.
克華善心計. 每往一處，必先謀劃良久. 其人性狡而毒，劫財徑擊人首. 人曰「爆頭郎君」，謂之此也. 克華每輒殺人，無不迎其面而擊之. 使十步之內，度不中不發，發即應聲而倒. 固無有不中者，其悍誠此可見.
八月，潛行返渝. 路殺一婦人于渝之錢莊. 當是時，兩男欲往執之，亦為克華所擊. 華登輿而走，及至歌樂山，未殺車夫而暴其蹤. 途遇盤查，一捕快力搏克華. 快不敵，亡，克華亦不知所往. 既知其蹤，上令數十萬余兵卒圍于渝之大川. 五日不獲，得其遺矢. 圍之愈急，克華不得脫，斃于歌樂山下，年四十有二. 亦有傳克華已遁，然無有知其詳者. 分類:重慶市列傳
劉陶子奇
漢諫議大夫中陵鄉侯劉陶字子奇，一名偉，穎川穎陰人，濟北貞王勃之後也.
生平
陶為人居簡，不修小節. 所與交友，必也同志. 好尚或殊，富貴不求合；情趣苟同，貧賤不易意. 同宗劉愷，以雅德知名，獨深器陶.
時大將軍梁冀專朝，而漢桓帝無子，連歲荒饑，災異數見. 陶時游太學，乃上疏陳事，書奏不省.
時有上書言人以貨輕錢薄，故致貧困，宜改鑄大錢. 事下四府腢僚及太學能言之士. 陶上議，帝竟不鑄錢.
後陶舉孝廉，除順陽長. 縣多奸猾，陶到官，宣募吏民有氣力勇猛，能以死易生者，不拘亡命奸臧，於是剽輕劍客之徒過晏等十餘人，皆來應募. 陶責其先過，要以後效，使各結所厚少年，得數百人，皆嚴兵待命. 於是覆案奸軌，所發若神. 以病免，吏民思而歌之曰：「邑然不樂，思我劉君. 何時復來，安此下民. 」
陶明《尚書》、《春秋》，為之訓詁. 推三家尚書及古文，是正文字七百餘事，名曰中文尚書.
頃之，拜侍御史. 靈帝宿聞其名，數引納之. 時鉅鹿張角偽托大道，妖惑小民，陶與奉車都尉樂松、議郎袁貢連名上疏言之，曰：「聖王以天下耳目為視聽，故能無不聞見. 今張角支黨不可勝計. 前司徒楊賜奏下詔書，切敕州郡，護送流民，會賜去位，不復捕錄. 唯會赦令，而謀不解散. 四方私言，雲角等竊入京師，覘視朝政，鳥聲獸心，私共鳴呼. 州郡忌諱，不欲聞之，但更相告語，莫肯公文. 宜下明詔，重募角等，賞以國土. 有敢迴避，與之同罪. 」帝殊不悟，方詔陶次第春秋條例. 明年，張角反亂，海內鼎沸，帝思陶言，封中陵鄉侯，三遷尚書令. 以所舉將為尚書，難與齊列，乞從冗散，拜侍中. 以數切諫，為權臣所憚，徙為京兆尹. 到職，當出修宮錢直千萬，陶既清貧，而恥以錢買職，稱疾不聽政. 帝宿重陶才，原其罪，征拜諫議大夫.
是時天下日危，寇賊方熾，陶憂致崩亂，復上疏，曰其八事，大較言天下大亂，皆由宦官. 宦官事急，共讒陶曰：「前張角事發，詔書示以威恩，自此以來，各各改悔. 今者四方安靜，而陶疾害聖政，專言妖驅. 州郡不上，陶何緣知？疑陶與賊通情. 」於是收陶，下黃門北寺獄，掠按日急.
陶自知必死，對使者曰：「朝廷前封臣雲何？今反受邪譖. 恨不與伊﹑呂同疇，而以三仁為輩. 」遂閉氣而死，天下莫不痛之. 司徒東海陳耽亦以非罪與陶俱死.
陶著書數十萬言，又作七曜論﹑匡老子﹑反韓非﹑復孟軻，及上書言當世便事﹑條教﹑賦﹑奏﹑書﹑記﹑辯疑，凡百餘篇.
考
分類:漢列傳
午前二時
2AM，韓國樂伶，立於二〇〇八年七月十一日.
鏈
分類:韓國音樂 分類:朴軫永娛樂
羅伯特議事規則
羅伯特議事規則，又稱羅拔氏會議規則（英文：Robert's Rules of Order），美將亨利羅伯特著. 述團體、黨群集會之規，所以止無謂之爭，順議事之程，避專權之控，納審慎之言，而速成所議也.
宣太后
宣太后，羋姓，諱不詳，一稱羋八子，秦惠王之妃. 秦昭襄王之母也，楚人，號宣太后.
羅伯特議事規則
一八七六年首刊于世，羅氏後人屢為增補，今凡十修，累加謄印，行銷凡五百萬有奇. 於泰西，廣為民團、商會所用，官議亦常資之. 民國六年，孫文循其舊本之義，成《民權初步》，以教國民習民主所宗. 二零零八年三月，袁天鵬、孫滌譯全本刊行中國.
宣太后
生公子稷(秦昭襄王)、公子市、公子悝.
歷
前三一一年，夫秦惠王薨. 前三零六年，秦武王因舉鼎而死. 秦武王無子，趙武靈王使代相趙固迎公子稷於燕，送歸，以期立為秦王. 秦時內亂，諸弟爭立，唯魏冉力為能立昭王. 昭王即位，以冉為將軍，衛咸陽. 誅惠文后及公子壯、公子雍 ，逐武王后出之魏，昭王諸兄弟不善者皆滅之，威振秦國. 昭王少，宣太后自治，任魏冉為政.
前三零一年，宣太后指蜀侯煇之貢品有毒，陷之. 秦昭襄王遣司馬錯，賜死蜀侯煇，蜀侯煇夫婦自殺，秦昭襄王改封蜀侯綰. 前二八五年，秦昭襄王疑蜀侯綰叛，誅之、廢蜀侯置郡. 秦王另遣郡守直轄蜀郡.
前二七二年，宣太后誘義渠王入秦，殺之於甘泉宮. 秦趁隙滅義渠，始置隴西、北地、上郡三郡焉.
注射死刑
注射死刑者，刑也. 以毒劑注人犯體中，令其速死，所以彰其刑之仁厚也. 今行於美國、中華人民共和國、越南諸國.
宣太后
歷
前二六五年(秦昭襄王四十二年十月)，宣太后薨，葬芷陽酈山.
注射死刑
[[category:刑]]
雁塔區
雁塔，處陜西西安之南，乃西安之核心域也，方百五十二平方千米，民百十九萬有奇，括街道事處八，其名得自於其中之聞名大雁塔.
分類:西安市區劃
律師
律師、訟師、狀師，予當事之人以法律服務者. 有專職者，亦有兼職者.
於西洋已有千年. 清國宣統二年《大清刑事民事訴訟法》初言之.
分類:律法
鐘鼓之色
Kara，韓國歌姬，立於二〇〇七年三月廿九日.
鏈
分類:韓國音樂
西維吉尼亞州
西維吉尼亞州，亦稱西維珍尼亞州、西弗吉尼亞州. 在美利堅合眾國東境. 又號山州，多山故也. 治查理斯敦. 一八六三年六月廿日，入聯邦，列第三十五州. 有新河峽大橋，綠堤天文望遠鏡在焉.
沿革
此州本無，美國內戰起，維吉尼亞州投南方邦聯，訖一八五九年六月廿日，州析為二. 西主從聯邦，東主投邦聯. 一八六一年十月廿四，出占，割維吉尼亞西境為一州. 一八六二年五月十三，州議會允其議. 十二月卅一日，總統林肯署令，許置西維吉尼亞州，加廢奴之法於州憲. 一八六六年，維吉尼亞眾議院以違憲故，訟西維州. 又三年，最高法院允西維州之獨立. 議乃歇. 其州獨立雖由占出，惟時北軍在境，主南投者多為之沮. 主北屬者，多在維州極北十六郡，其地少莊園，鮮奴役，內戰既起，與南人不洽.
政區
西維州五十五郡. 最盛者卡諾瓦郡，州治查理斯敦所在，亦其郡治. 最小者漢考克郡，其州最北郡也.
大夏大學
校董有吳稚暉、吳鐵城、葉楚傖、邵力子、張嘉森、馬君武、傅式說、汪精衛、孔祥熙、何應欽、孫科、居正、王正廷、黃紹、梁寒操、楊永泰等，皆官宦. 教授囊括馬君武、何昌壽、邵力子、厲麟似、郭沫若、田漢、何炳松、李石岑、曾昭掄、朱經農、程湘帆、艾偉、邵家麟、吳澤霖、王蘧常、馬宗榮、夏元瑮、謝六逸、吳澤、周昌壽、姚雪垠等. 而杜月笙、虞洽卿屢屢資助. 贊「東方哥倫比亞大學」.
分類:上海市大學
絲綢之路
絲綢之路，始於古中國，接亞、歐、非洲. 商賈仰給，橫亙陸上. 後有海上絲綢之路.
分類:食貨
三洞四輔十二類
三洞四輔十二類，所以爲道經分類. 道藏即以之編目. 其中「三洞」「四輔」，又合稱「七部」.
彭寵
引據
《後漢書》《東觀漢記》有傳.
《皇極經世》《日知錄集釋》《武經總要》《浮邱子》《九畹史論》《灌畦暇語》《經史百家雜鈔》有其事.
分類:漢列傳
三洞四輔十二類
四輔
經書既增，而三洞之編目，業不能總括經書矣. 厥生四輔，所以輔助、補充三洞經書. 四輔： 茲分類之法，最早見於《正一法文經圖科戒品》.
十二部
四輔之後，又部分十二. 即析三洞，分為十二，凡卅六部. 四輔則不分部. 最早見於《洞真太上倉元上錄》，終定於《道教義樞》. 十二部：
引據
分類:道教
秦嶺
秦嶺，所指不一，其一僅括陜之南，渭與漢河間之山地，東界為丹江河谷，西界為嘉陵江. 其一為中國中部之山，東西向.
杜預
縮圖|杜預像 杜預，字元凱，京兆杜氏. 黃初三年誕，太康五年閏十二月卒. 工政治，軍事，學術. 文韜武略，博學多通. 著有《春秋左氏經傳集解》《春秋釋例》等.
分類:曹魏列傳
伊斯麥特·伊諾努
伊斯麥特·伊諾努者，土耳其國士麥那人. 西元一九二三年，共和肇興，伊氏以革命元勛授總理. 國父凱末爾既歿，遂嗣共和人民黨主席，俄選為第二代大統領也.
歌姬之后
T-ara，韓國歌姬，立於二〇〇九年七月廿九日.
鏈
分類:韓國音樂 *
廖漢生
縮圖|右|廖漢生 廖漢生，清宣統三年九月廿四生，湖南桑植人，土家族也，中共黨員、解放軍將領，歷中華人民共和國全國人大會常委副委員長、中央軍委委員、國防部副部長、北京軍區政委、瀋陽軍區首席政委.
生平
生於湖南桑植長瑞鄉一普通農家，適逢辛亥革命暴亂之際，其父依「推翻滿清統治、恢復漢家天下」之呼號，起名「漢生」.
六歲入私塾，十一歲入桑植縣立高等小學.
民國十六年進與農運.
民國十八年七月，被選為桑植縣蘇維埃代表，並於縣民協會與縣蘇維埃事也.
民國十九年，後於遊擊隊中固湘鄂邊蘇區反剿鬥.
民國二十二年五月，為湖北鶴峰縣四遊擊大隊副大隊長，七月調紅三軍部書記員，由龍、關向應介紹而入中國共產黨焉. 其後，其參之糾肅反擴化、複籍党團員、至新黨員、複黨團組織與政事制度諸事，曆紅三軍政治部秘書、七師黨務委員會書記、九師政委，會之黔東蘇區之肇耶.
民國二十三年十月紅二、六軍團合而，拜紅二軍團六師政委，率所部赴辟湘鄂川黔蘇區之一連戰也. 二十四年春拜紅二軍團政治部組織部長，一自兩軍團之志一事，其間再火線受命為四師攝政委，八月在澧縣大堰當戰中被，傷癒後拜六師政委，十一月自桑植發長征也. 於長征路，其以卓有成效之政事，興與勵全師指戰員固行「大紅軍會師西北、立抗倭據地」之要略，與其追圍截與雪山草地諸阻考之勇力者爭，先與紅四方面軍、紅一方面軍會師作力焉. 二十六年五月會之黨於延安為之蘇區代表會也.
抗倭兵起後，漢生為八路軍一二零師三五八旅七一六團副團長、政委，率眾赴敵倭前線，首戰雁門關，斷絕倭運；再戰晉西北，收復七城；夜戰滑石片，殲倭一大隊，有力而援於晉察冀邊區，碎於敵人之眾圍耶. 二十八年初，以部為一二零師大軍進冀中，皆破，固其冀中抗倭地. 四月拜七一六團、冀中兵為之獨二旅副政委，於軍中有開學紅軍舊事，修正訓練，全黨者也，修軍政分，及與之齊會殲滅戰，且行旅長職率部赴陳莊殲戰也.
民國二十九年複任七一六團政委，會之晉西北夏反掃蕩之役與百團大戰也.
民國三十年，漢生至延安八路軍軍政學院、政治學院學之. 三十一年入中共中央黨校學之，會之延安整風. 三十二年任黨校二、四部合教科科長，後拜三五八旅副政委也.
民國三十三年十月任八路軍南下支隊五幹部大隊政委，將部分幹部返洪湖開事，領新四軍五師三軍分區政委兼治襄南地委書記，保全襄南抗倭地也. 抗倭戰勝後，其領江漢軍區副政委、政委兼治江漢區委書記，率眾拒國民黨反動派之攻也.
民國三十五年四月調北平軍調處行部事，尋奉命還延安焉. 義兵興後，漢生為晉北野戰軍副政委，與指揮晉北之戰. 十一月為晉綏野戰軍一縱政委，率眾赴陝甘寧邊，行保黨中央、保延安、保衛陝甘寧邊之任.
民國三十六年三月，先後為陝甘寧野戰集團軍副政委、西北野戰軍一縱政委，率眾會之延安衛戰，遂轉戰陝北，會之青化砭、羊馬河、蟠龍、隴東、三邊、榆林、沙家店、清澗諸役也. 冬訓中，其主一縱先開訴苦三查教，力崇矣指戰員之階級覺悟，增進官兵之和，激之練兵殺敵之積極也. 於中央會議與野戰軍前委會上，其報之師教也，為中央領導同志與野戰軍長之高評之.
民國三十七年二月末，於宜川役，其率部風雪倍道至瓦子街戰地，力遏敵衝突，保其役全殲整二十九軍之勝，取於西北大捷焉. 於沖攻也，其率眾會之西府、澄合、荔北、冬季諸役耶.
民國三十八年二月拜中國人民解放軍一軍政委，率部進大西北，赴陝中、扶眉諸役，九月克青海，拜青海省軍政委員會主任也.
新中國立，漢生為陸軍一軍政委兼領青海軍區政委、中共青海省委副書記、省人民政府副主席，參領立民政、剿平匪叛、夷聯誼、築路生產諸項事，為治民之新青海作重獻焉. 一九五二年起曆西北軍區政治主任、副政委、黨委第五書記，後主西北軍區事也. 一九五四年拜國防部副部長. 一九五五年入義軍軍學院戰役系學之. 是年授中將，嘗榮獲一級八一勳章、一級獨立自由勳章、一級解放勳章也. 一九五七年為義軍軍學院山長. 一九六零年元月至一九六七年元月領北京軍區政委、黨委第三書記、中共華北局書記處書記，引兵與抗洪救災恤，勝於河北、天津有之大水，度之甚者為難時也. 其有推開大鬥軍，止取州裏，全軍區湧出愛民模範謝臣、英雄八連諸一輩為國防部名之英雄會與個人耶. 其留心軍隊艺文之事，支持軍區文藝團體作、演《長征組歌》等一批優作也. 於林彪鼓吹突出政治之下，其不迫，反文義與虛政，執政事必須實，固當教與農事焉.
文革中，漢生得彪、四人幫反革命黨與之害，為批鬥、系五年，至一九七二年七月得毛澤東主席、周恩來總理親批，始得自由焉. 一九七三年十二月更事，拜軍事科學院之政委. 一九七五年二月遷南京軍區政委也. 彼固行鄧小平、葉劍英之意，行軍委擴大會議之精，反派性，振旅，解放幹部，複、全黨委會領導下之首長分掌制與首長集公制，與四人幫之逆行鬥也. 一九七六年十月，彼固附黨中央碎四人幫之策，且照中央之要求完有關事也. 一九七七年八月為中央軍委委員. 九月領南京軍區第一政委，為眾開學雷鋒與硬骨頭六連之運動，為郭興福及練兵法平，澤地抓練，開導幹部理論訓練班，深為「行為驗道之准」之論也.
唐憲宗
唐憲宗昭文章武大聖至神孝皇帝，諱純. 德宗孫，順宗之子也，母王氏.
廖漢生
生平
一九八三年至一九九三年，漢生為六、七届人大常委會副委員長，並兼天下人大外事委員會主委. 於全國人大業中，其學憲與法，深入開按治，進與語普法事與行事之法調研與視，潜心為聯絡事，請許多有用之言和議，為固與善人大會制度、修造作之進獻民主法焉. 在兼天下人大外事委員會主委之五年中，其推全國人大與外國議會交與通，為相全國人大與外國議會之知與輩友誼，維國體，做大事焉. 嘗兼中央愛國衛生委員會主委，大進農改水事，注除害救病事，開健康教育，取之大效焉.
唐憲宗
貞元二十一年初，唐順宗繼，立為皇太子.
廖漢生
生平
一九八八年授一等紅星功勳榮譽章也.
二零零六年十月五日六時三十分，漢生病治無效於北京薨，年九十五矣.
唐憲宗
元和二年，征西川節度副使劉闢，獲勝；同年又征楊惠琳，楊敗死；再伐鎮海節度使李錡.
廖漢生
生平
漢生為中國共產黨之七大代表，中共八届中央候補委員，十一、十二届中央委員，黨之十三、十四大代表，黨之十五、十六大特邀代表，一、三、四、五、六、七届全國人大代表，一、二、三届國防委員也.
分類:湖南省列傳
唐憲宗
元和十年，唐鄧節度使李愬平淮西吳元濟叛亂，耗三年.
元和十三年，發五道兵討淄青節度使李師道，吳元濟乃平.
元和十四年正月，遣使往鳳翔迎佛骨入禁中 ，刑部侍郎韓愈上《論佛骨表》諫爭，言語不敬，帝怒，貶潮州刺史，既至潮，以表哀謝. 帝得表，頗感悔. 乃改袁州刺史.
元和十五年，陰曆正月二十七日，暴卒，年四十三，諡聖神章武孝皇帝.
大中三年，加諡嗣昭文章武大聖至神孝皇帝.
清德宗
三十四年十月廿一，或以砒霜弑德宗，帝幽崩於瀛台，壽三十又七. 翌日，孝欽亦薨. 帝無嗣，遂奉醇親王載灃子溥儀入嗣大統. 諡同天崇運大中至正經文緯武仁孝睿智端儉寬勤景皇帝，葬崇陵.
章禹
章禹，嬴姓. 春秋時徐末王.
傳
春秋時諸侯爭霸，徐國南徙至淮泗. 時徐力弱，民心頗散，介於大國之間，翼翼而生.
吳王闔閭三年，吳王闔閭北渡淮伐徐，置泗水而淹徐. 徐王章禹披髮文面，自縛於吳王前，攜妻跪闔閭而留其國，吳王不聽. 章禹遂攜室族出奔楚，徐乃亡.
分類:徐侯世家
涕
涕 ，一曰淚者，目之液也. 五臟六腑津液皆上滲於目. 凡悲哀笑咳，則火激於中，心系急而臟腑皆搖；搖則宗脈感而液道開，津上溢，故涕泣出焉. 正如甑上水滴之意也.
康熙字典
【唐韻】【正韻】他禮切【集韻】【韻會】土禮切，𠀤音體. 【說文】泣也. 【玉篇】目汁出曰涕. 【詩·邶風】泣涕如雨.
鹽
鹽者，一譯鹺 ，離子化合物也，并金屬離子、非金屬離子而生，或并酸鹼得之. 盈於山海，甚常見之.
夫世者，以食鹽為盛. 食鹽者，氯化鈉也，并鈉、氯而成. 作調味之用. 產於海者，謂之海鹽；產於土者，謂之礦鹽.
涕
康熙字典
又兆卦之名. 【史記·宋世家】乃命卜筮曰涕. 【索隱】涕音亦，尚書作驛. 孔安國曰：氣絡繹連續.
鹽
色
色甚多，或透明如食鹽，或帶金屬光澤如黃鐵礦，各鹽之色盡列如下:
涕
康熙字典
又【廣韻】【集韻】【韻會】【正韻】𠀤他計切，音替. 義𠀤同.
鹽
味
各鹽之味亦甚多，可謂五味俱全，各鹽之味盡列如下:
涕
說文解字
(涕)泣也. 按泣也二字、當作目液也三字. 轉寫之誤也. 毛傳皆云. 自目出曰涕. 篇、韵皆云. 目汁. 泣非其義. 从水. 弟聲. 他禮切. 十五部.
鹽
嗅
強酸、強鹼鹽者，不可揮發也，無嗅. 而弱酸、弱鹼鹽者，則據共軛酸鹼對而生相異之嗅. 醋酸鹽者、嗅如醋酸也；氰化氫者、嗅如苦杏仁也.
弱酸、弱鹼鹽者，善揮發、分解，且水解反應與弱鹽合成乃可逆反應，故水能速其分解.
名
世間萬物，鹽類甚多，何以名之？當以非金屬之名在前，金屬之名在後，兩者間添一「化」字，謂「某化某」. 含氧酸鹽者，則在酸之名後添元素之名，謂「某酸某」.
若其金屬含眾化合價，則於低價金屬離子之名前添一「亞」字，觀銅之氯化物，若其價為+2，其鹽CuCl2謂「氯化銅」，若其價為+1，其鹽CuCl謂「氯化亞銅」.
具同類陽離子或陰離子之鹽者，稱「某鹽」，如「鈉鹽」、「硫酸鹽」.
常見之陽離子盡列如下：
常見之陰離子盡列如下：
製
可以化學反應製之，方法蓋有六：
檣
檣者 ，一曰桅，立於舟中之一長杆也，用以撐颿.
據
[[Category:舟]]
鹽
參
[[Category:鹽]]
司馬機
司馬機，字太玄，晉宗室，晉文帝第七子，武帝之弟. 繼文帝弟清惠亭侯京. 武帝即位，封燕王. 卒，未有子，齊王冏上表請以其子幾襲王爵，帝從. 後，冏敗，廢其國.
宗室
分類:晉列傳
六藝
六藝，禮、樂、射、御、書、數也. 初見於《周禮·地官·大司徒》：「以鄉三物教萬民而賓興之：一曰六德－知、仁、聖、義、中、和；二曰六行－孝、友、睦、婣、任、恤；三曰六藝－禮、樂、射、御、書、數. 保氏養國子以道，乃教六藝：一曰五禮，二曰六樂，三曰五射，四曰五御，五曰六書，六曰九數. 」
禮分五禮，吉、凶、賓、軍、嘉.
樂分六樂，雲門、大咸、大韶、大夏、大鑊、大武.
射分五射，白矢、參連、剡注、襄尺、井儀.
御亦分五御，鳴和鸞、逐水曲、過君表、舞交衢、逐禽左.
書有六書，象形、指事、會意、形聲、轉注、假借. 小篆為六藝之範先.
攷
分類:中華藝文
無窮無盡
INFINITE，韓國樂班，立於二〇一〇年六月九日.
鏈
分類:韓國音樂 *
上田市
上田市屬日本長野縣也.
桃園市
桃園市，中華民國直轄市也. 處臺灣之西北，毗臺北都會，發展迅速，工商俱興，島內移民接踵而至，今口逾二百萬. 其核心有二區，曰桃園、中壢；桃園區在北，乃府治之所；中壢區在南，繁華不遜於桃區.
上田市
沿革
大正八年，小縣郡上田町爲上田市. 十年，倂小縣郡城下村.
桃園市
沿革
明鄭前，漢人多未墾之，茲仍為蕃人所據. 古曰「虎茅莊」，乃「茅草如虎傷人」之意.
永曆十五年四月，延平藩鄭成功陷「普羅民遮城」，置一府、二縣.
上田市
沿革
平成十八年，上田市、小縣郡：丸子町、眞田町、武石村合、而爲上田市.
桃園市
沿革
一六六四年，成功子鄭經棄廈門，改東都為東寧，二縣升為州，增置三路安撫司.
上田市
它典
分類:中部地方區劃
桃園市
沿革
一六八三年，清令施琅攻臺，鄭經子克塽降. 翌年，清置臺灣府，隸福建，轄臺灣縣、諸羅縣、鳳山縣三縣. 桃園時屬臺灣縣矣.
康熙四十三年，縣治自佳里興遷移諸羅山，即今嘉義市.
一七二三年，割虎尾溪以北，增置彰化縣、淡水廳. 時桃園屬淡水廳.
清康熙多粵移民始於此地，植桃甚多，故古曰「桃仔園」. 閩人居北半，粵人居南半，械鬥頻起，龍生虎雜.
一八九五年，屬臺北縣. 明治三十四年，廢縣置廳，桃園大部屬桃仔園廳，轄大嵙崁、三角湧、大坵園、楊梅壢、鹹菜硼、中壢等六廳. 明治三十八年，易名桃園廳. 大正九年，街庄改制，併為新竹州.
及國府復臺，改置桃園縣. 民國卅八年，大陸淪陷，國府遷臺，甚多軍眷隨之來臺，定龍岡，多眷村立於此. 其軍民多自滇緬而之. 今工商鴻展，故東南亞勞工遍及，境內族群豐富.
民國百三年十一月初四，升直轄市，為六都也.
政區
民國三十四年，臺灣歸中華民國，日治新竹州改為新竹縣. 三十九年，政區調整，併新竹縣桃園區一鎮四鄉、中壢區二鎮三鄉、大溪區一鎮一鄉、新峰區角板鄉等十三鄉鎮，析置桃園縣. 治桃園鎮. 領四鎮、八鄉、一山地鄉. 四十三年角板鄉易名復興鄉. 五十六年中壢鎮改中壢市，屬縣轄市. 六十年桃園鎮改桃園市，屬縣轄市. 八十一年平鎮鄉改平鎮市，屬縣轄市. 八十四年八德鄉改八德市，屬縣轄市. 九十九年楊梅鎮改楊梅市，屬縣轄市. 一〇三年蘆竹鄉改蘆竹市，屬縣轄市. 共分六縣轄市、一鎮、五鄉、一山地鄉.
原桃園縣分六縣轄市、一鎮、五鄉、一山地鄉列如下. 桃園、中壢、平鎮、八德、楊梅、蘆竹，以上為六縣轄市. 大溪為鎮，龜山、大園、觀音、新屋、龍潭，以上為五鄉. 復興為山地鄉.
一〇三年，統合六縣轄市、一鎮、五鄉、一山地鄉改為區，山地鄉改為山地原住民區，合有十二區、一山地原住民區，陞格直轄市.
地域
臺灣西北，雪山左壁，濱台灣海峽，界北、宜、竹. 多台地、山與丘.
約瑟夫·貝克
約瑟夫·貝克者，波蘭國華沙人也. 生於西曆一八九四年十月四日，歿於一九四四年六月五日. 貝克嘗從元帥畢蘇斯基，為副官. 及五月革命，乃以陸軍部參謀進拜副總理. 授外交部長，掌外務權柄凡七年. 二戰起，德國陷波蘭，貝克遂辭外長，亡命羅馬尼亞.
陶希聖
陶匯曾者，字希聖，以字行，筆名方峻峰. 中華民國湖北黃岡人也. 嘗以學者從政，歷國民黨中央宣傳部次長、總統府國策顧問、國民黨設計委員會主委等職. 著《中國之命運》、《蘇俄在中國》.
子虛賦
《子虛賦》，一賦|漢賦也，司馬相如所作，成於漢景帝時.
文
子虛曰：「可. 王車駕千乘，選徒萬騎，畋於海濱，列卒滿澤，罘網彌山. 掩兔轔鹿，射麋腳麟，騖於鹽浦，割鮮染輪. 射中獲多，矜而自功，顧謂僕曰：『楚亦有平原廣澤遊獵之地饒樂若此者乎？楚王之獵孰與寡人乎？』僕下車對曰：『臣，楚國之鄙人也，幸得宿衛十有餘年，時從出遊，遊於後園，覽於有無，然猶未能徧覩也，又焉足以言其外澤者乎？』齊王曰：『雖然，略以子之所聞見而言之. 』
「僕對曰：『唯唯. 臣聞楚有七澤，嘗見其一，未覩其餘也. 臣之所見，蓋特其小小者耳，名曰雲夢. 雲夢者，方九百里，其中有山焉. 其山則盤紆岪鬱，隆崇嵂崒；岑崟參差，日月蔽虧；交錯糾紛，上干青雲；罷池陂陁，下屬江河. 其土則丹青赭堊，雌黃白坿，錫碧金銀，衆色炫耀，照爛龍鱗. 其石則赤玉玫瑰，琳瑉昆吾，瑊玏玄厲，碝石碔砆. 其東則有蕙圃蘅蘭，茝若射干，芎藭菖蒲，江離蘪蕪，諸柘巴且. 其南則有平原廣澤，登降阤靡，案衍壇曼，緣以大江，限以巫山. 其高燥則生葴菥苞荔，薜莎青薠. 其埤濕則生藏莨蒹葭，東蘠彫胡，蓮藕觚蘆，菴䕡軒芋. 衆物居之，不可勝圖. 其西則有湧泉清池，激水推移，外發芙蓉蔆華，內隱鉅石白沙. 其中則有神龜蛟鼉，瑇瑁鱉黿. 其北則有陰林巨樹，楩柟豫樟，桂椒木蘭，蘗離朱楊. 樝棃梬栗，橘柚芬芳. 其上則有赤猿玃猱，鵷鶵孔鸞，騰遠射干. 其下則有白虎玄豹，蟃蜒貙犴，兕象野犀，窮奇獌狿.
「『於是乎乃使專諸之倫，手格此獸. 楚王乃駕馴駮之駟，乘彫玉之輿，靡魚須之橈旃，曳明月之珠旗，建干將之雄戟，左烏號之彫弓，右夏服之勁箭；陽子驂乘，孅阿為御，案節未舒，即陵狡獸. 蹴蛩蛩，轔距虛，軼野馬，轊騊駼，乘遺風，射游騏，鯈眒倩浰，雷動猋至，星流霆擊. 弓不虛發，中必決眥，洞胸達掖，絕乎心繫，獲若雨獸，揜草蔽地. 於是楚王乃弭節徘徊，翱翔容與. 覽乎陰林，觀壯士之暴怒，與猛獸之恐懼，徼𠫷受詘，殫覩衆物之變態.
「『於是鄭女曼姬，被阿緆，揄紵縞，雜纖羅，垂霧縠，襞積褰縐，紆徐委曲，鬱橈谿谷；衯衯裶裶，揚袘戌削，蜚襳垂髾；扶輿猗靡，翕呷萃蔡；下靡蘭蕙，上拂羽蓋；錯翡翠之威蕤，繆繞玉綏；眇眇忽忽，若神仙之髣髴.
「『於是乃相與獠於蕙圃，媻姗勃窣，上乎金隄，揜翡翠，射鵔鸃，微矰出，孅繳施，弋白鵠，連鴐鵞，雙鶬下，玄鶴加. 怠而後發，游於清池，浮文鷁，揚旌枻，張翠帷，建羽蓋，罔瑇瑁，鉤紫貝；摐金鼓，吹鳴籟，榜人歌，聲流喝. 水蟲駭. 波鴻沸，涌泉起，奔揚會，磊石相擊，硠硠礚礚，若雷霆之聲，聞乎數百里之外.
「『將息獠者，擊靈鼓，起烽燧，車案行，騎就隊，纚乎淫淫，般乎裔裔. 於是楚王乃登雲陽之臺，泊乎無為，憺乎自持，勺藥之和具而後御之，不若大王終日馳騁，曾不下輿，脟割輪焠，自以為娛. 臣竊觀之，齊殆不如. 』於是齊王無以應僕也. 」
據
分類:韻文
羅馬元首及皇帝
拂菻陰閉囉咄，陰閉囉咄者，拂菻國帝號也. 於共和時本爲將軍號，略當中夏大司馬也. 後衍爲拂菻皇帝之帝號. 泰西諸國帝號率由是生也. 拂菻本無帝統，帝位在乎都知一切機要爵職，無常號也；雖然，此名最為諸帝信愛，與其帝統終始.
訓詁
陰閉囉咄，西字Imperator，戒備之義也. 蓋本徵備國人使戰者，如司馬之官也.
上代及共和時
拂菻國王政時，故事國人議而選一君王已，授之司馬之權. 後諸卿大夫逐王，行共和之制，此大司馬之官遂存而不用焉. 至於末季，諸將難制，此號遂為獎進武將之榮銜. 若大勝多得，諸軍可議而表其大將大司馬，關大夫寮‘可’，乃可獻捷於國焉. 然禮畢則奪號矣.
唐德宗
唐德宗神武孝文皇帝諱适，李姓，唐代宗庶長子，母睿真皇后沈氏.
史
天寶元年四月十九日，代宗之妾沈氏生長子适，於長安大內宮.
寶應元年，父代宗嗣君位，以庶長子立為皇太子.
大曆十四年五月二十日，代宗詔曰皇太子适監國，夜，代宗崩於紫宸之內殿. 遂傳位适.
建中元年，納楊炎之議，廢租庸調制，頒行「兩稅法」. 建中之時，强藩反唐，號四帝二王之亂.
貞元二十一年崩，享壽六十有四. 廟號德宗，諡曰神武孝文皇帝，葬崇陵. 子順宗嗣.
上善屬文，尤工於詩. 《全唐詩》錄有其詩.
公曆十一月廿五日
十一月廿五日者，公曆之三百廿九日也（閏年之三百三十日），距歲暮餘卅六日.
鄧芝
鄧芝字伯苗，義陽新野人，漢司徒禹之後也. 漢末入蜀，未見知待. 時益州從事張裕善相，芝往從之，裕謂芝曰：「君年過七十，位至大將軍，封侯. 」芝聞巴西太守龐羲好士，往依焉. 漢昭烈帝定益州，芝為郫邸閣督. 帝出至郫，與語，大奇之，擢為郫令，遷廣漢太守. 所在清嚴有治績，入為尚書.
昭烈帝薨於永安. 先是，吳王孫權請和，昭烈帝累遣宋瑋、費禕等與相報答. 丞相諸葛亮深慮權聞帝殂隕，恐有異計，未知所如. 芝見亮曰：「今主上幼弱，初在位，宜遣大使重申吳好. 」亮答之曰：「吾思之久矣，未得其人耳，今日始得之. 」芝問其人為誰？亮曰：「即使君也. 」乃遣芝脩好於權. 權果狐疑，不時見芝，芝乃自表請見權曰：「臣今來亦欲為吳，非但為蜀也. 」權乃見之，語芝曰：「孤誠原與蜀和親，然恐蜀主幼弱，國小勢偪，為魏所乘，不自保全，以此猶豫耳. 」芝對曰：「吳、蜀二國四州之地，大王命世之英，諸葛亮亦一時之傑也. 蜀有重險之固，吳有三江之阻，合此二長，共為脣齒，進可並兼天下，退可鼎足而立，此理之自然也. 大王今若委質於魏，魏必上望大王之入朝，下求太子之內侍，若不從命，則奉辭伐叛，蜀必順流見可而進，如此，江南之地非複大王之有也. 」權默然良久曰：「君言是也. 」遂自絕魏，與蜀連和，遣張溫報聘於蜀. 蜀復令芝重往，權謂芝曰：「若天下太平，二主分治，不亦樂乎！」芝對曰：「夫天無二日，土無二王，如並魏之後，大王未深識天命者也，君各茂其德，臣各盡其忠，將提枹鼓，則戰爭方始耳. 」權大笑曰：「君之誠款，乃當爾邪！」權與亮書曰：「丁厷掞張，陰化不盡；和合二國，唯有鄧芝. 」及亮北住漢中，以芝為中監軍、揚武將軍. 亮卒，遷前軍師前將軍，領袞州刺史，封陽武亭侯，頃之為督江州. 權數與芝相聞，饋遺優渥.
延熙六年，就遷為車騎將軍，後假節. 十一年，涪陵國人殺都尉反叛，芝率軍征討，即梟其渠帥，百姓安堵. 十四年卒.
芝為大將軍二十餘年，賞罰明斷，善卹卒伍. 身之衣食資仰於官，不苟素儉，然終不治私產，妻子不免飢寒，死之日家無餘財. 性剛簡，不飾意氣，不得士類之和. 於時人少所敬貴，唯器異姜維雲. 子良，襲爵，景耀中為尚書左選郎，晉朝廣漢太守.
分類:蜀漢列傳
伊尹
伊尹諱摯，或作尹夋. 商阿衡，有莘氏空桑澗人也. 尹身本微，性恂恂，卒成大業. 摯初爲有莘氏媵臣. 湯既伐葛伯，摯往說湯以滋味. 湯登庸之，委摯以國政. 未幾，摯去商而奔夏后氏，目夏政淩遲，遂復歸於亳. 湯聞摯來歸，賞之. 俾摯識吉事. 摯告湯以夏后氏之政，謂夏人良善，惟其君昏，寵女子，不慮其民，夏民皆自危. 湯曰：夏地今若是？摯答曰：若是！及昆吾氏亂，摯從湯伐之. 又從伐帝履癸於鳴條之野，摯爲湯謀，撫夏民以德，不失信，乃作《湯誓》. 商立，湯、摯念有夏之敗，作《尹誥》，尚書載之. 初，湯作誓伐夏賚民，夏既亡，民未得賚，尹憂之，謂湯曰：今惟民遠邦歸志！當舍有夏之金玉，吉焉，湯從之，乃聚民於亳邑中，賚之，天下遂安. 帝中壬四年，中壬崩，尹乃立其族子太甲，太甲，湯長孫也. 既立，尹乃作《伊訓》、《肆命》、《徂後》. 太甲三年，帝不明，尹放之桐宮，攝政. 後世傚尹者，皆稱阿衡故事. 又三年，太甲悔過，尹迎之還，作《太甲訓》三篇. 太甲崩，子沃丁立，伊尹旋薨. 咎單訓政. 葬尹於亳. 尹有大德於商，商人祀之不絕.
孫志遠
孫志遠，清宣統三年九月廿二生，河北定縣人也.
民國二十年九一八變後，委東北遼陽之南抗倭義勇軍事. 二十一年春歸，授中共治定縣中心縣委書記，嘗以農民武裝配高陽蠡縣之暴動. 二十二年二月至東北軍騎二師訓練班為教官，後至五十三軍事兵運事. 二十三年八月，之蘇據之海參崴學. 二十四年二月歸，潛於瀋陽，北平以資中共. 二十五年八月，複授中共東北軍五十三軍工委事.
中華人民共和國立，為西南面委員會秘書長，與中共定藏事. 一九五二年十一月，遷政務院副秘書長兼參事室主任. 一九五四年二月任中共中央財委二、三衙廳主任，十月為國務院三辦副主任、國建委副主任. 一九五六年十月拜國經委副主任、黨組副書記，後兼資治總局局長. 一九六一年元月拜國事委員會黨組第二書記，守者辦公室副主任，三機事部長兼黨組書記.
一九五八年五月選補中共八屆中央選委. 一九五九年四月選三屆全國政協常委. 乃三屆國防委員.
一九六六年十月十一日，卒於北京，年六十六歲.
分類:河北省列傳
青
青，本作靑，色之出於藍者也. 象物之生時色也. 青黃為綠色，白青為碧色 ，深青為蒼. 又一說青之淺者爲蒼. 青又謂之蔥.
青，生也，故人之年幼者曰青年. 又髪曰青絲.
公曆六月二十日
六月廿日者，公曆之一百七十一日矣（閏年乃一百七十二日），距歲暮餘一百九十四日.
青
青爲東方正色，綠爲東方閒色. 東方者為春 ，故曰青春. 青春又引申為人之幼年之謂.
又竹皮曰靑. 古者以火炙簡令其出汁若汗，使之易書. 此謂之殺靑. 又名汗青. 故史書亦稱青史. 文天祥有詩《過零丁洋》云「人生自古誰無死，留取丹心照汗青」，此汗青者即史書也.
他典
[[category:色]]
室町幕府
世襲
分類:室町書
臺中市第七期市地重劃區
名勝眾多，若臺中國家歌劇院、秋紅谷者，皆夙負盛名.
兼查
分類:臺中市
岳陽樓記
《岳陽樓記》，范仲淹之記也，北宋一〇四六年間作成.
果攝
果攝（中古拼音：kuax），列於十六攝，《廣韻》二零六韻佔其六. 陰聲韻.
擬音
歌韻/ɑ/，戈一/uɑ/，戈三開口/iɑ/，戈三合口/yɑ/.
聲韻
斜字者，非常見.
古今例字
幫組： 端組： 來母： 精組： 喉牙：
[[Category:攝]]
檀香山
檀香山，又稱檀山大埠，夏威夷言火奴魯魯，意指「屏蔽之灣」、「屏蔽之地」. 西元十九世紀，此地盛產檀香木，其量甚大，而運至中國，華人稱之為檀香山. 該城居歐胡島東南隅，亦設區謂「火奴魯魯區」. 今美國夏威夷州治所也. 島中列城，亦莫大焉.
氫氰酸
縮圖|氫氰酸分子
性
屬酸類，味似苦杏仁，常溫下為易揮發性液或無色氣體. 氫氰酸及其鹽皆為劇毒.
製
欲製氫氰酸，可加硫酸於氰化鉀中焉.
KCN+H2SO4=KHSO4+HCN↑ [[Category:酸]]
譙周
譙周字允南，蜀巴西西充國人也. 父𡸫，字榮始，治《尚書》，兼通諸經及圖緯. 州郡辟請，皆不應，州就假師友從事. 周幼孤，與母兄同居. 既長，耽古篤學，家貧未嘗問產業，誦讀典籍，欣然獨笑，以忘寢食. 研精《六經》，尤善書札，頗曉天文，而不以留意；諸子文章非心所存，不悉遍視也. 身長八尺，體貌素樸，性推誠不飾. 無造次辯論之才，然潛識內敏.
建興中，丞相諸葛亮領益州牧，命周為勸學從事. 亮卒於敵庭，周在家聞問，即便奔赴，尋有詔書禁斷，惟周以速行得達. 大將軍蔣琬領刺史，徙為典學從事，總州之學者. 後主立太子，以周為僕，轉家令. 時後主頗出遊觀，增廣聲樂. 周上疏諫曰：
「昔王莽之敗，豪傑並起，跨州據郡，欲弄神器，於是賢才智士思望所歸，未必以其勢之廣狹，惟其德之薄厚也. 是故於時更始、公孫述及諸有大眾者多己廣大，然莫不快情恣欲，怠於為善，遊獵飲食，不恤民物. 世祖初入河北，馮異等勸之曰：『當行人所不能為. 』遂務理冤獄，節儉飲食，動尊法度，故北州歌歎，聲布四遠. 於是鄧禹自南陽追之，吳漢、寇恂未識世祖，遙聞德行，遂以權計舉漁陽、上谷突騎迎於廣阿. 其望風慕德者邳肜、耿純、劉植之徒，至於輿病繼棺，繈負而至者，不可勝數，故能以弱為強，屠王郎，吞銅馬，折赤眉而成帝業也. 及在洛陽，嘗欲小出，車駕已御，銚期諫曰：『天下未寧，臣誠不願陛下細行數出. 』即時還車. 及征隗囂，穎川盜起，世祖還洛陽，但遣寇恂往，恂曰：『穎川以陛下遠征，故奸猾起叛，未知陛下還，恐不時降；陛下自臨，穎川賊必即降. 』遂至穎川，竟如恂言. 故非急務，欲小出不敢，至於急務，欲自安不為，故帝者之欲善也如此！故《左傳》曰『百姓不徒附』，誠以德先之也. 今漢遭厄運，天下三分，雄哲之士思望之時也. 陛下天姿至孝，喪逾三年，言及隕涕，雖曾、閔不過也. 敬賢任才，使之盡力，有逾成、康. 故國內和一，大小戮力，臣所不能陳. 然臣不勝大願，願復廣人所不能者. 夫挽大重者，其用力苦不眾，拔大艱者，其善術苦不廣，且承事宗廟者，非徒求福祐，所以率民尊上也. 至於四時之祀，或有不臨，池苑之觀；或有仍出，臣之愚滯，私不自安. 夫憂責在身者，不暇盡樂，先帝之志，堂構未成，誠非盡樂之時. 願省減樂官、後宮所增造，但奉備先帝所施，下為子孫節儉之教. 」
徙為中散大夫，猶侍太子. 於時軍旅數出，百姓凋瘁，周與尚書令陳祗論其利害，退而書之，謂之《仇國論》，其辭曰：
「因餘之國小，而肇建之國大，並爭於世而為仇敵. 因餘之國有高賢卿者，問於伏愚子曰：「今國事未定，上下勞心，往古之事，能以弱勝強者，其術何如？」伏愚子曰：「吾聞之，處大無患者恆多慢，處小有憂者恆思善；多慢則生亂，恩善則生治，理之常也. 故周文養民，以少取多；勾踐卹眾，以弱斃強，此其術也. 」賢卿曰：「囊者項強漢弱，相與戰爭，無日寧息，然項羽與漢約分鴻溝為界，各欲歸息民；張良以為民志既定，則難動也，尋帥追羽，終斃項氏，豈必由文王之事乎？肇建之國方有疾疢，我因其隙，陷其邊陲，覬增其疾而斃之也. 」伏愚子曰：「當殷、周之際，王候世尊，君臣久固，民習所專；深根者難拔，據固者難遷. 當此之時，雖漢祖安能杖劍鞭馬而取天下乎？當秦罷候置守之後，民疲秦役，天下土崩；或歲改主，或月易公，鳥驚獸駭，莫知所從，於是豪強並爭，虎裂狼分，疾搏者獲多，遲後者見吞. 今我與肇建皆傳國易世矣，既非秦末鼎沸之時，實有六國並據之勢，故可為文王，難為漢祖. 夫民疲勞，則騷擾之兆生，上慢下暴則瓦解之形起. 諺曰：『射幸數跌，不如審發. 』是故智者不為小利移目，不為意似改步，時可而後動，數合而後舉，故湯、武之師不再戰而克，誠重民勞而度時審也. 如遂極武黜征，土崩勢生，不幸遇難，雖有智者將不能謀之矣；若乃奇變縱橫，出入無間，沖波截轍，超谷越山，不由舟楫而濟盟津者，我愚子也，實所不及. 」
後遷光祿大夫，位亞九列. 周雖不與政事，以儒行見禮. 時訪大議，輒據經以對，而後生好事者亦諮問所疑焉. 景耀六年冬，魏大將軍鄧艾克江由，長驅而前. 而蜀本謂敵不便至，不作城守調度. 及聞艾已人陰平，百姓擾擾，皆進山野，不可禁制. 後主使臣羣會議，計無所出. 或以為蜀之與吳，本為和國，宜可奔吳；或以為南中七郡，阻險鬥絕，易以自守，宜可奔南. 惟周以為：
「自古以來，無寄他國為天子者也，今若入吳，固當臣服. 且政理不殊，則大能吞小，此數之自然也. 由此言之，則魏能並吳，吳不能並魏明矣. 等為小稱臣，孰與為大？再辱之恥，何與一辱？且若欲奔南，則當早為之計，然後可果；今大敵以近，禍敗將及，羣小之心，無一可保，恐發足之日，其變不測，何至南之有乎！」
羣臣或難周曰：「今艾以不遠，恐不受降，如之何？」周曰：「方今東吳未賓，事勢不得不受之，受之後，不得不禮. 若陛下降魏，魏不裂土以封陛下者，周請身詣京都，以古義爭之. 」眾人無以易周之理. 後主猶疑於入南，周上疏曰：
「或說陛下以北兵深入，有欲適南之計，臣愚以為不安. 何者？南方遠夷之地，平常無所供為，猶數反叛，自丞相亮南征，兵勢逼之，窮乃幸從，是後供出官賦，取以給兵，以為愁怨，此患國之人也. 今以窮迫，欲往依恃，恐必復反叛，一也；北兵之來，非但取蜀而已，若奔南方，必因人勢衰，及時赴追，二也；若至南方，外當拒敵，內供服御，費用張廣，他無所取，耗損諸夷必甚，甚必速叛，三也；昔王郎以邯鄲僭號，時世祖在信都，畏逼於郎，欲棄還關中. 邳肜諫曰：『明公西還，則邯鄲城民不肯捐父母，背城主，而千里送公，其亡叛可必也. 』世祖從之，遂破邯鄲. 今北兵至，陛下南行，誠恐邳肜之言覆信於今，四也. 願陛下早為之圖，可獲爵土；若遂適南，勢窮乃服，其禍必深. 《易》曰：『亢之為言，知而不知喪，知存而不知亡；知得失存亡而不失其正者，其惟聖人乎！」言聖人知命而不苟必也，故堯，舜以子不善，知天有授，而求授人；子雖不肖，禍尚未萌，而迎綬於人，況禍以至乎！故微子以殷王之昆，面縛銜璧而歸武王，豈所樂哉，不得已也. 」
於是遂從周策. 劉氏無虞，一邦蒙賴，周之謀也. 時晉文王為魏相國，以周有全國之功，封陽城亭侯. 又下書辟周，周發至漢中，困疾不進. 咸熙二年夏，巴郡文立從洛陽還蜀，過見周. 周語次，因書版示立曰：「典午忽兮，月酉沒兮. 」典午者謂司馬也，月酉者謂八月也，至八月而文王果崩.
分類:蜀漢列傳
固體
固體，物相也，又名凝質、定質、堅質等. 較諸液相、氣相，其形、體皆定，不因皿易. 若水固為冰，不隨皿變.
固體復有晶體、非晶體之分.
變化
固體熔化而為液相（又作「化」、「化」）；昇華而為氣相.
分類:物相
李端
李端，趙州人. 始，郭曖尚昇平公主，主賢明有才思，尤招納士，故端等多從曖游. 曖嘗進官，大集客，端賦詩最工，錢起曰：「素為之，請賦起姓. 」端立獻一章，又工於前，客乃服，主賜帛百. 後移疾江南，終杭州司馬.
某人嘗贈端詩一首，錄於《御定全唐詩》，題曰「贈李端」，詩曰「共憶南浮日，登高望若何，楚田湖草遠，江寺海榴多，載酒尋山宿，思人帶雪過，東西幾回別，此會各蹉跎. 」
迴光返照
鏈
分類:韓國音樂 *
生戰
生戰亦譯島生，為Candy Rufus遊戲，形似吾世，而甚難. 汝可斷木、戮生，至存復、成電，皆小至大. 更有甚者，可嘗“極限”法，死無復生.
濟南市
濟南市，山東省治也，简称泉、濟，旧称歷城、齊州、泺邑，中國魯之省城也，居河之南，南靠泰山，處黃河下游平原之地. 方萬二百四十四公里，口八百六十九萬餘. 清劉鳳誥有云「四面荷花三面柳，一城山色半城湖」.
公孫淵
公孫淵，字文懿，漢遼東襄平人. 祖遼東太守度、父左將軍康.
濟南市
區劃
十市轄區，曰歷下，曰市中，曰槐荫，曰天橋，曰歷城，曰長清，曰章丘，曰濟陽，曰萊蕪，曰鋼城；二縣，曰商河，曰平陰，合十三點三一畝. 治歷下區.
公孫淵
太和二年，篡奪其叔恭，為魏明帝拜揚烈將軍、遼東太守. 後遣使通吳，吳大帝立其為燕王，並遣甲士萬人攜珍寶往遼東，淵懼魏伐，遂斬吳使首至洛陽，帝拜其為大司馬，封樂浪公. 景初元年，毋丘儉等討淵，為淵所敗，淵乃叛魏，自立為燕王，建元紹漢，並置百官有司. 二年，明帝遣太尉司馬懿率軍四萬討之. 淵敗，與其子並為魏軍所斬.
濟南市
據
分類:山東省區劃
公孫淵
文章
《全三國文》有《表吳主權》《上魏明帝表》.
兄弟
兄：公孫晃，以任子制為恭送洛陽為官，淵欲叛，曾屢白，淵叛後，高柔以晃之言可赦之，魏帝不聽，賜之金粉，晃及其妻皆吞金而亡.
子女
子：公孫修，與父淵共出，擒斬.
注
分類:曹魏列傳
樂毅
樂毅，其先祖曰樂羊. 樂羊為魏文侯將，伐取中山，魏文侯封樂羊以靈壽. 樂羊死，葬於靈壽，其後子孫因家焉. 中山復國，至趙武靈王時復滅中山，而樂氏後有樂毅.
樂毅賢，好兵，趙人舉之. 及武靈王有沙丘之亂，乃去趙適魏. 聞燕昭王以子之之亂而齊大敗燕，燕昭王怨齊，未嘗一日而忘報齊也. 燕國小，辟遠，力不能制，於是屈身下士，先禮郭隗以招賢者. 樂毅於是為魏昭王使於燕，燕王以客禮待之. 樂毅辭讓，遂委質為臣，燕昭王以為亞卿，久之.
當是時，齊湣王彊，南敗楚相唐眛於重丘，西摧三晉於觀津，遂與三晉擊秦，助趙滅中山，破宋，廣地千餘里. 與秦昭襄王爭重為帝，已而復歸之. 諸侯皆欲背秦而服於齊. 湣王自矜，百姓弗堪. 於是燕昭王問伐齊之事. 樂毅對曰：「齊，霸國之餘業也，地大人眾，未易獨攻也. 王必欲伐之，莫如與趙及楚、魏. 」於是使樂毅約趙惠文王，別使連楚、魏，令趙嚪說秦以伐齊之利. 諸侯害齊湣王之驕暴，皆爭合從與燕伐齊. 樂毅還報，燕昭王悉起兵，使樂毅為上將軍，趙惠文王以相國印授樂毅. 樂毅於是并護趙、楚、韓、魏、燕之兵以伐齊，破之濟西. 諸侯兵罷歸，而燕軍樂毅獨追，至于臨菑. 齊湣王之敗濟西，亡走，保於莒. 樂毅獨留徇齊，齊皆城守. 樂毅攻入臨菑，盡取齊寶財物祭器輸之燕. 燕昭王大說，親至濟上勞軍，行賞饗士，封樂毅於昌國，號為昌國君. 於是燕昭王收齊鹵獲以歸，而使樂毅復以兵平齊城之不下者.
樂毅留徇齊五歲，下齊七十餘城，皆為郡縣以屬燕，唯獨莒、即墨未服. 會燕昭王死，子立為燕惠王. 惠王自為太子時嘗不快於樂毅，及即位，齊之田單聞之，乃縱反閒於燕，曰：「齊城不下者兩城耳. 然所以不早拔者，聞樂毅與燕新王有隙，欲連兵且留齊，南面而王齊. 齊之所患，唯恐他將之來. 」於是燕惠王固已疑樂毅，得齊反閒，乃使騎劫代將，而召樂毅. 樂毅知燕惠王之不善代之，畏誅，遂西降趙. 趙封樂毅於觀津，號曰望諸君. 尊寵樂毅以警動於燕、齊.
齊田單後與騎劫戰，果設詐誑燕軍，遂破騎劫於即墨下，而轉戰逐燕，北至河上，盡復得齊城，而迎襄王於莒，入于臨菑.
臣聞賢聖之君不以祿私親，其功多者賞之，其能當者處之. 故察能而授官者，成功之君也；論行而結交者，立名之士也. 臣竊觀先王之舉也，見有高世主之心，故假節於魏，以身得察於燕. 先王過舉，廁之賓客之中，立之群臣之上，不謀父兄，以為亞卿. 臣竊不自知，自以為奉令承教，可幸無罪，故受令而不辭.
先王命之曰：「我有積怨深怒於齊，不量輕弱，而欲以齊為事. 」臣曰：「夫齊，霸國之餘業而最勝之遺事也. 練於兵甲，習於戰攻. 王若欲伐之，必與天下圖之. 與天下圖之，莫若結於趙. 且又淮北、宋地，楚魏之所欲也，趙若許而約四國攻之，齊可大破也. 」先王以為然，具符節南使臣於趙. 顧反命，起兵擊齊. 以天之道，先王之靈，河北之地隨先王而舉之濟上. 濟上之軍受命擊齊，大敗齊人. 輕卒銳兵，長驅至國. 齊王遁而走莒，僅以身免；珠玉財寶車甲珍器盡收入于燕. 齊器設於寧臺，大呂陳於元英，故鼎反乎磿室，薊丘之植植於汶篁，自五伯已來，功未有及先王者也. 先王以為慊於志，故裂地而封之，使得比小國諸侯. 臣竊不自知，自以為奉命承教，可幸無罪，是以受命不辭.
臣聞賢聖之君，功立而不廢，故著於春秋；蚤知之士，名成而不毀，故稱於後世. 若先王之報怨雪恥，夷萬乘之彊國，收八百歲之蓄積，及至棄群臣之日，餘教未衰，執政任事之臣，修法令，慎庶孽，施及乎萌隸，皆可以教後世.
臣聞之，善作者不必善成，善始者不必善終. 昔伍子胥說聽於闔閭，而吳王遠跡至郢；夫差弗是也，賜之鴟夷而浮之江. 吳王不寤先論之可以立功，故沈子胥而不悔；子胥不蚤見主之不同量，是以至於入江而不化.
夫免身立功，以明先王之跡，臣之上計也. 離毀辱之誹謗，墮先王之名，臣之所大恐也. 臨不測之罪，以幸為利，義之所不敢出也. 臣聞古之君子，交絕不出惡聲；忠臣去國，不絜其名. 臣雖不佞，數奉教於君子矣. 恐侍御者之親左右之說，不察疏遠之行，故敢獻書以聞，唯君王之留意焉. 」
於是燕王復以樂毅子樂閒為昌國君；而樂毅往來復通燕，燕、趙以為客卿. 樂毅卒於趙.
燕王恨不用樂閒，樂閒既在趙，乃遺樂閒書曰：「紂之時，箕子不用，犯諫不怠，以冀其聽；商容不達，身祇辱焉，以冀其變. 及民志不入，獄囚自出，然後二子退隱. 故紂負桀暴之累，二子不失忠聖之名. 何者？其憂患之盡矣. 今寡人雖愚，不若紂之暴也；燕民雖亂，不若殷民之甚也. 室有語，不相盡，以告鄰里. 二者，寡人不為君取也. 」
樂閒、樂乘怨燕不聽其計，二人卒留趙. 趙封樂乘為武襄君. 其明年，樂乘、廉頗為趙圍燕，燕重禮以和，乃解. 後五歲，趙孝成王卒. 悼襄王使樂乘代廉頗. 廉頗攻樂乘，樂乘走，廉頗亡入魏. 其後十六年而秦滅趙.
其後二十餘年，高帝過趙，問：「樂毅有後世乎？」對曰：「有樂叔. 」高帝封之樂卿，號曰華成君. 華成君，樂毅之孫也. 而樂氏之族有樂瑕公、樂臣公，趙且為秦所滅，亡之齊高密. 樂臣公善修黃帝、老子之言，顯聞於齊，稱賢師.
分類:周列傳
司馬師
晉世宗景皇帝諱師，字子元，曹魏權臣也. 司馬懿長子，司馬昭之兄，正元二年崩于許昌，時年四十八. 諡曰忠武. 晉國既建，追尊曰景王. 武帝受禪，上尊號曰景皇帝，陵曰峻平，廟稱世宗.
鵔鸃
鵔鸃者 ，一説同鸑鷟，古時之一鳥也，鳳屬，似山雞而小冠，背毛黃，腹下赤，項綠，色鮮明. 傳鵔鸃能吐人言，凡見之者則不祥矣.
江蘇省
江蘇省，略字蘇，華東一省，故維揚之地，江淮入海處也. 外瀕東海，有魚鹽之利. 內則水土豐美，人口滋殖. 地兼水陸，古來商賈薈萃，漕運通達. 遷客騷人，亦多會於此. 故江蘇自宋明以來，巨邑遍佈. 是以遺跡處處，不可勝數.
面積十萬二千六百平方公里，爲中國第二十四大省；二〇〇四年凡七千四百三十三萬口，爲中國人口第五大省，而人口密度則達一平方公里七百四十二人，居中國第四；其民幾爲漢族，少數民族多者有回族.
名
江蘇者，蓋取江寧、蘇州二府之合稱，簡稱取「蘇」. 康熙五年析下江巨省江南省爲皖、蘇，今二省之名、境皆襲之.
春秋吳屬，故稱「吳」「吳地」. 此地水系發達，湖蕩密佈，故謂「水鄕」；有此水澤，禾熟魚肥，人皆美曰「魚米之鄕」.
沿革
《禹貢》徐、揚二州之地. 春秋吳|句吳、徐|徐戎所居. 戰國為楚之東境. 秦置會稽、東海二郡. 漢魏之際，世情多變，六朝繼興於此. 唐|中唐以降，中原破敗，獨江淮無事，朝廷遂仰食於此. 時謂天下之盛，多在江都，而蜀居次，謂之「揚一益二」. 宋世有「蘇常熟，天下足」之說，皆在省境. 明都應天，遂以為南直隸. 清改江南省，康熙間析江南省東半為江蘇省，治蘇州. 其時，有海關在松江、海州，乾隆間方廢. 其後人口日盛，賦役繁雜，多置新縣，至有兩縣共一城之象，俟民國立，方裁之.
民國初，以江寧為南京. 及袁世凱柄國，復都北京. 世凱事敗，軍閥繼起，江蘇為孫傳芳所保. 十六年，國民政府蔣中正北伐至省，析江蘇省置上海市，十六年定都南京，江蘇乃遷治鎮江. 中正以江蘇京畿之地，經營甚力.
二十六年日本侵華，中正所營多隳，國府入蜀以避兵鋒. 南京城破，日軍屠城以銼其志，死者三十萬，婦女被掠，傷者無算. 其後日本立汪兆銘於南京，別建國府. 江蘇乃遷治蘇州，江北之地析置淮海省. 三十四年隨日本兵敗而廢. 中華民國卒還都南京.
三十七年，國共戰於淮海間，國軍大敗. 三十八年南京失. 中華人民共和國立，江蘇析置蘇南、蘇北行署，一九五二年復置江蘇省，治南京.
改革開放初，以粵省為重. 一九九零年以降，始經營上海，惠及蘇州、無錫、常州等處，惟蘇州最盛，遠超南京.
政區
江蘇省治南京市，為副省級市，並有地級市十二，茲列如下：
江南五市，自東而西者，蘇州市、無錫市、常州市、鎮江市、南京市；
江北八市，自北而南者，徐州市、連雲港市、宿遷市、淮安市、鹽城市、揚州市、泰州市、南通市.
外典
分類:中華人民共和國諸省
鋨
鋨者，化學元素也，符號Os，原子序七十六，屬過渡金屬、鉑系. 色藍灰，幾稀，價昂. 密度甲於諸元素，氧化態眾.
縮圖|鋨晶體
同位素
同位素者卅六，自鋨一六一至鋨一九七. 自存于世者有六：鋨一八四、一八七、一八八、一八九、一九零、一九二，餘者皆具放射性.
分類:化學元素
氣質
氣體者，物相也. 又名氣質、浮質、凸流等. 善流動、變形，見壓而縮. 體積形狀莫定.
變化
氣體凝結，為液體；凝華則為固體.
分類:物相
安寧市
安寧市，昆明代管市也. 原連然縣建於漢元封二年， 唐武德四年改曰安寧縣，元至元十二年升安寧州，民國二年複縣，一九五六年改昆明市安寧區，一九五九年複縣，一九九五年升市. 現方一千三百〇一平方千米，有眾三十五萬餘人. 今者，乃雲南之冶金、盐、磷化工基地也. 安寧溫泉在焉，號曰“天下第一湯”.
鶩
鶩者 ，野鴨也，屬鳥綱、雁形目、鴨科. 其肉味甘，性冷，有補虛，除熱，調和臟腑，通利水道，定小兒抽風，解丹毒，止熱痢，生肌斂瘡. 和蔥、豆豉同煮，除心中煩熱之效.
據
[[Category:鴨]]
飯田市
飯田市屬日本長野縣也.
沿革
昭和十二年，下伊那郡：飯田町、上飯田町合，而爲飯田市. 卅一年，飯田市、下伊那郡：座光寺村、松尾村、龍丘村、三穗村、伊賀良村、山本村、下久堅村合，而爲飯田市. 卅六年，倂下伊那郡川路村. 卅九年，倂下伊那郡：千代村、龍江村、上久堅村. 卅九年，倂下伊那郡鼎町.
它典
分類:中部地方區劃
鄂爾泰
早間
康熙十六年生. 其先祖早歸清太祖努爾哈赤，為世管佐領. 祖圖彥突至戶部郎中，父鄂拜官拜國子祭酒.
董仲舒
董仲舒，漢廣川人也. 以治春秋，孝景時為博士. 下帷講誦，弟子傳以久次相受業，或莫見其面，蓋三年仲舒不觀於舍園，其精如此. 進退容止，非禮不行，學士皆師尊之. 武帝即位，為江都相. 以春秋災異之變推陰陽所以錯行，故求雨閉諸陽，縱諸陰，其止雨反是. 行之一國，未嘗不得所欲. 中廢為中大夫，居舍，著災異之記. 是時遼東高廟災，主父偃疾之，取其書奏之天子. 天子召諸生示其書，有刺譏. 仲舒弟子呂步舒不知其師書，以為下愚. 於是下仲舒吏，當死，詔赦之. 於是仲舒竟不敢復言災異.
鄂爾泰
早間
三十六年，鄂爾泰弱冠舉，即入宦途. 二十一歲，襲佐領世職，充侍衛.
官運轉機
雍正三年又遷廣西巡撫. 於赴任途，雍正帝以其可大用，改雲南巡撫，兼治總督事. 兼領雲南、貴州、廣西三省. 此時，朝議改土歸流.
督三省
四年十月，鄂爾泰得總督職，加兵部尚書銜. 廣順長寨土司叛，鄂爾泰兵伐之，土司抗，平之. 長寨土司即平，鄂爾泰奏准遣流官治，乃立長寨廳也. 此為鄂爾泰改土歸流之勝端也. 長寨事定，雍正帝於報遣長寨廳之首任流官之時，亦超遷鄂爾泰為滇、黔、桂三省之總督焉. 蓋三省改流之任最重，由鄂爾泰受之，即周知三省之況及三省土司之情，更為之改流、用兵之計焉. 其用兵於土司，策性極強，先後緩急，手段必當. 長寨改土之時，諸土司以頗橫，官兵所至，土司皆挾眾抗之. 鄂爾泰命總兵進兵，陷諸塞壘，固鎮敢抗之大小土司，俄而服之永寧、永安、安順等一千三百九十八寨，廣順、定番、鎮寧等諸六百八十餘寨，立功煌煌.
苗疆改土
黔東苗嶺山、清江、都江諸地，為貴州苗疆，週三千餘里，壤千六百餘處，左有清江可達於楚，右有都江至於粵，古州據中群塞環於四，地勢險隘也. 鄂爾泰深謂其地改流難大，便知此地之貴州按察使張廣泗計議之. 是年，張廣泗率兵擊走來拒官兵之苗司兵，入古州也.
晚年
十三年，貴州土民叛，雍正帝以語亂者未善之，削伯之位，而謂之信如故也.
十年病卒，年六十六. 乾隆帝臨喪致祭，諡文端，配享太廟，入祀京師賢良祠. 二十年，以侄昌、門生胡中藻獄，撤祀.
著作
鄂爾泰著有《西林遺稿》. 雍正帝所編之《硃批諭旨》，收有《鄂爾泰奏摺》，總之其云貴廣西總督任之奏摺焉.
妻
鄂爾泰之元配瓜爾佳氏夫人早卒. 續娶者乃大學士兼吏部尚書邁柱之女. 鄂爾泰與邁夫人情甚篤，不娶妾，生六子二女也.
北港鎮
北港鎮，古曰笨港，居臺灣西南沿海，環臨北港溪，處雲林、嘉義之界，為二縣工商通運之戶；方四十一平方公里，口四萬餘，農與工商各半. 著名古蹟北港朝天宮，終年香火鼎盛，香客絡驛不絕，信徒遍及海內外，為鎮民經濟、文化與精神之重心. 茲地土壤肥沃，水源充足，盛產稻米，亦多花生、甘蔗，故有糖廠、製油廠、造紙廠及食品公司等，百姓安居樂業，呈繁榮富庶之象.
鄂爾泰
評
改土歸流之成,使土司之製終之,解之兆民之苦,得之多夷國策之一,乃康雍乾三朝為盛者一. 以此言,鄂爾泰宜為足稱之人也.
引據
《清史稿·卷二百八十八·列傳七十五》
注
分類:清列傳
富民縣
富民縣，昆明轄縣也. 元至元十二年置縣. 現方九百九十三平方千米，有眾十五萬餘人.
北港鎮
文教
北港鎮之學校，大專院校者為有二，各類高中者三，國中有二，國小有八.
國立臺灣海洋大學，民國四十二年臺灣省立海事專科學校；復多所歷經，七十八年改為國立臺灣海洋大學.
中國醫藥大學，民國四十七年中國醫藥學院立校，九十二年改為中國醫藥大學.
國立北港高級農工職業學校，昭和十六年臺灣總督府北港專修農業學校；復多所歷經，民國八十九年改為國立北港高級農工職業學校.
國立北港高級中學，民國四十五年臺灣省立北港高級中學立校，八十九年改為國立北港高級中學.
雲林縣私立巨人高級中學，民國五十四年雲林縣私立宗聖商業職業學校；復多所歷經，九十年改為雲林縣私立巨人高級中學.
其他各級學校列如下. 雲林縣立北港國民中學、雲林縣立建國國民中學，以上二國民中學. 雲林縣北港鎮北辰國民小學、雲林縣北港鎮辰光國民小學、雲林縣北港鎮東榮國民小學、雲林縣北港鎮朝陽國民小學、雲林縣北港鎮好收國民小學、雲林縣北港鎮育英國民小學、雲林縣北港鎮南陽國民小學、雲林縣北港鎮僑美國民小學，以上八國民小學.
它典
分類:雲林縣地方
女孩日
Girl's Day，韓國歌姬，立於二〇一〇年七月九日.
鏈
分類:韓國音樂
丙申旺角官民之訌
丙申旺角官民之訌，或謂之魚蛋革命. 蓋時當新春，行販市小食於街巷. 官府謂其穢，乃遣人治之. 有民屬本土派者，謂此變風滅俗者，遂蜂起捍衛. 先是，揭帖遣文於面書，意與小販當道開市，不恤公差. 初一宵，愈有本土派者引之.
惟丙申月正元日，西元二〇一六年二月八日. 巳時初，稠人若林，鳩集旺角，詰斥食環署吏. 巳時中，有計程車馳入鉢蘭街，仆一丈人，有眾圍之，不俾逸走. 後警察至，護車拒眾. 至子夜，警披甲冑，噴胡椒霧，以棒捶民，民自以干櫓禦之，援物還擊，二者混戰. 九日丑時中，在亞皆老街，眾相推擁，車馬警仆於地，同袍念危急，舉銃再鳴. 眾氣愈烈，投瓶擲桶，奮衝馳突，欲潰警陣. 居二刻，警察之援者至. 寅時初，有眾移兵彌敦道. 寅時中，眾縱火焚垃圾桶以示威，後火警熄之. 既旦，陳軍警於辰時，眾乃散去. 巳時，干戈偃息，道路瘡痍，街衢狼藉. 收繫六十一，少有舞象，老有古稀. 警察被創者計九十餘人，亦有記者數人. 廿一日，舉事者黃台仰拘繫天水圍.
四氧化鋨
四氧化鋨（鋨酸酐，鋨|Os氧|O4）者，鋨酸之酸酐也. 易揮發，味似臭氧，性猛毒. 晶體皎而缃，難化水而易化氨水. 縮圖|四氧化鋨之鍵線式 縮圖|四氧化鋨之貌
許冠英
許冠英，香港伶人也. 一九四六年八月三日生，籍廣東番禺，父嘗為樂師，中共建政，懼遷香港. 幼時家貧，長居寮屋，夜無玩樂，與弟兄作演為娛. 長兄冠文，工於電影，善講演，世稱「冷面笑匠」；四弟冠傑，香港大伶，面目清秀，歌劇皆精. 唯冠英貌醜滑稽，身短愚相.
族人學業皆精，唯其未入大學，屈職文員. 一九七一年，學於邵氏演員班，習優伶術. 七四年，兄弟共立影業，名之許氏兄弟. 製片十餘，皆為喜劇. 其劇針砭時弊，時人趨之，獲利甚豐. 其劇皆以冠文、冠傑主角，冠英多飾狹怯小人. 雖無英偉之風，而其諧趣，為人樂道.
冠英之名，未如兄弟，然其工於詞曲，數曲傳世. 其人輕名，自稱小人，少爭於世，和睦兄弟. 年過耳順而未娶，罹心疾，獨居九龍城. 友夜訪之，叩門不應，援其兄至，急推門入，見猝宅內，終壽六十有五. 時為二〇一一年十一月八日.
冠英雖學未精，文采卻進，其傳詞曲，雅如絕句，不下黃鄭，猶存古風；俗有民歌，俗而不惡，盡人情性. 許氏兄弟有四，名為「文武英傑」. 兄弟皆俊，唯英次之. 多飾升斗小民，多欺於人者，而甚諧樂，自得於眾，乃有君子之風也.
分類:英屬香港列傳
液體
液體者，物相也. 又名流質、液質、凹流等. 善流動、變形，難壓之. 體積定而形狀易.
變化
液體凝固而為固體；沸騰而為氣體.
分類:物相
碘
碘者，化學元素也，符號I，原子序五十三，屬鹵素也. 乃紫色固體，釋紫氣. 易昇華，欲液化之，需加壓其汽矣.
性
碘乃鹵素，居其四也；固體也，然受熱易昇華，亦易擴散，故盛其之器皆易染其色.
碘活潑甚，熱之，則可與金屬反應. 然碘離子之還原性，亦非弱也，強甚于亞鐵離子. 是故鐵離子可氧化之，以碘氧化鐵亦無所謂「碘化鐵」.
碘之化合價者，負一，正一三五七云云.
同位素
同位素者三十，性穩者獨碘一二七也.
碘一三一者，常衰變，可治癌矣.
應用
碘，人之所需元素也. 少碘，則甲狀腺腫大，需食碘鹽.
碘酒者，可作消毒劑矣.
齊武成帝
北齊世祖武成皇帝，諱湛，齊武成帝第九子，齊孝昭帝之母弟也. 天保初，進爵為王，拜尚書令，尋兼司徒，遷太尉. 乾明初，楊愔等密相疏忌，以帝為大司馬，領幷州刺史. 帝旣與孝昭謀誅諸執政，遷太傅、錄尚書事、領京畿大都督. 皇建初，進位右丞相. 孝昭幸晉陽，帝以懿親居守鄴，政事咸見委託. 二年，孝昭崩，遺詔齊徵帝入統大位. 天統四年十二月辛未，太上皇帝崩於鄴宮乾壽堂，時年三十二，諡曰武成皇帝，廟號世祖. 五年二月甲申，葬於永平陵.
分類:北齊本紀
鞏金甌
鞏金甌者，滿清國歌，頒於宣統三年八月十三日.
中華素無國歌，有清因之. 迄駐英公使曾紀澤，奏請師法泰西，始有國歌之議. 光緒九年九月二十日，草擬《普天樂》為國歌，未允.
又嘗以《李中堂樂》、《頌龍旗》為國歌，悉非御准.
宣統三年六月二十日，禮部奏擬《國樂辦法》，攝政王載灃准所奏. 曰：
「聲音之道，本與政通. 我朝樂章燦備，莫不上合古制，蔚為盛世元音. 際茲環流交會之時，亟宜仰述先漠，專定國樂，以揚盛德，而壯聲容. 考東西列邦，國樂一經頒定，舉凡陸海軍隊，暨外交公請，無不一律通行；良以全國飲崇，不容歧異也. 推我國國樂，迄今未經編制；即前出使大臣曾紀澤所擬，亦未奏定頒行. 自陸軍部成立以來，則又另制一章，指為國樂，各邦已有傳習之者，殊不足以表示尊崇，垂諸久遠. 查禮部奏請由使臣考求歐洲及日本等國樂譜，茲經諮送前來，臣等詳細研求，竊以為我國朝會燕饗所用樂章，典麗面皇，允宜奉為指則，至各國國樂，定義制音，類皆別具本原，自未可捨己從人，輕勤盛典. 所有應定國樂，擬請由臣等延聘通才及諸習音樂人員，參酌古今中外樂制，詳慎審訂，編制專章，奏請欽定頒行. 」
始定國樂，師效英、美、法、德、奧、俄、日諸國，以日、英國樂為綱，擬定《鞏金甌》，曰：
「現今各國國樂，取義選詞不相因襲，以尊揚君主休美為主旨者，英吉利、俄羅斯、奧地利等國是也；以紀念重大兵事之聲績為主旨者，法蘭西、美利堅等國是也；以酬禱國運之綿長、誇張國威之強盛為主旨者，日本、德意志是也. 我國國樂，義取和平，詞無誇飾，足與英、日輝映，增光壇坫矣. 」
八月十三日，定為國樂︰
「典禮院會奏，遵旨編制國樂專章一折；聲音之道，與政相通，前因國樂未有專章，諭令禮部各衙門妥慎編制. 茲據典禮院會同各該衙門將編制專章繕單呈覽，聲詞尚屬壯美，節奏頗為葉和，著即定為國樂，一體遵行. 」
嚴復為詞，溥侗為譜，工尺記述. 歌詞句句押韻，各句前後對丈.
參
分類:宣統紀事 分類:中華歌曲 分類:國歌
李陵
匈奴左校王李陵（？－前七四年），字少卿，隴西成紀人也，歷漢之騎都尉、匈之左校王. 祖為秦之名將李信.
天漢二年（前九九年），奉漢武帝命伐匈奴，率五千人戰匈奴於浚稽山，寡不敵眾，敗降. 漢廷誅其族，斷其歸漢之念，终歸化匈奴，葬草原.
安曇野市
安曇野市屬日本長野縣也.
沿革
平成十七年，南安曇郡：豐科町、穗高町、堀金村、三鄕村、東筑摩郡明科町合而爲安曇野市. 而南安曇郡廢.
東京開封府
東京開封府者，蓋今開封市也. 居汴水之上，戰國時為魏都大梁，以利運興. 唐平王世充，始置汴州，因水為名. 中唐以降，朝廷益仰食江左，汴居運河之中，有轉輸之利. 朱全忠節度汴梁，因而得國，乃以汴為東都，升開封府. 宋因五代都開封，為東京. 集天下財賦，一時極盛. 唯開封無險，乃以巨費治軍. 久之財枯力殫，而無堪用之兵. 靖康國難，既屬金，漕利雖絕，仍以為南京. 端平入洛，城邑已空. 元世改汴梁路，遂不復為京師矣.
政區
城有三重，外城為護龍河所繞，廣十餘丈. 正門置二重門. 內城，故宣武節度使汴州州治也. 皇城，蓋後周所建，宋擴之.
齊襄公
齊襄公諱諸兒，姜姓，齊僖公子也、兄齊桓公、妹文姜.
齊第十四代國君. 及嗣其公，荒淫無道，殺戮無辜.
事
齊僖公二十二年，僖公女文姜嫁魯桓公. 嫁前，文姜與其兄諸兒私通.
齊襄公元年，始為太子時，嘗與無知鬬，及立，絀無知秩服，無知怨.
周莊王元年，諸兒嗣齊公.
齊襄公四年，齊襄公借魯桓公攜夫人文姜如齊之機，齊襄公故嘗私通魯夫人. 魯桓公知之，怒責文姜，文姜以告齊襄公. 齊襄公與魯君飲，醉之，使力士彭生抱上魯君車，因拉殺魯桓公，桓公下車則死矣. 魯人以為讓，而齊襄公殺彭生以謝魯.
齊襄公八年，伐紀，紀遷去其邑.
襄公十二年初，襄公使連稱、管至父戍葵丘，瓜時而往，及瓜而代. 往戍一歲，卒瓜時而公弗為發代. 或為請代，公弗許. 故此二人怒，因公孫無知謀作亂. 連稱有從妹在公宮，無寵，使之閒襄公，曰「事成以女為無知夫人」.
襄公十二年冬十二月，襄公游姑棼，遂獵沛丘. 見彘，從者曰「彭生」. 公怒，射之，彘人立而啼. 公懼，墜車傷足，失屨. 反而鞭主屨者茀三百. 茀出宮. 而無知、連稱、管至父等聞公傷，乃遂率其眾襲宮. 逢主屨茀，茀曰：「且無入驚宮，驚宮未易入也. 」無知弗信，茀示之創，乃信之. 待宮外，令茀先入. 茀先入，即匿襄公戶閒. 良久，無知等恐，遂入宮. 茀反與宮中及公之幸臣攻無知等，不勝，皆死. 無知入宮，求公不得. 或見人足於戶閒，發視，乃襄公，遂弒之，而無知自立為齊君.
欃槍
欃槍者，又曰彗、天欃，星也，高居天上，爍於空中. 古人惡之，皆視其為不祥之兆.
宜良縣
宜良縣，昆明轄縣也. 元憲宗六年置大池千戶，至元十三年升宜良州，至元二十一年改縣至今. 現方一千八百八十平方千米，有眾四十三萬餘人. 產糧，號曰“魚米之鄉”，其烤鴨聞名雲南耳.
王牌天使
AOA，韓國歌姬，立於二〇一二年八月九日.
鏈
分類:韓國音樂
二氯二乙硫醚
毒性
為糜爛性毒劑，具細胞毒性. 萬國癌究機構列之以一類致癌物，為首察化學致變劑也.
朱文正
朱文正，明太祖之侄. 父興隆，朱元璋之大兄也. 母王氏. 妻謝翠英，徐達之妻姊. 有一子守謙，為靖江王，就藩桂林.
歷
當太祖起兵時，南昌王前死，妻王氏攜文正依太祖. 太祖、高後撫如己子. 比長，涉獵傳記，饒勇略，隨渡江取集慶路. 已，有功，授樞密院同僉. 太祖從容問：「若欲何官？」文正對曰：「叔父成大業，何患不富貴. 爵賞先私親，何以服眾！」太祖喜其言，益愛之.
太祖為吳王，命為大都督，節制中外諸軍事. 及再定江西，以洪都重鎮，屏翰西南，非骨肉重臣莫能守. 乃命文正統元帥趙得勝等鎮其地，儒士郭之章、劉仲服為參謀. 文正增城浚池，招集山寨未附者，號令明肅，遠近震懾. 居無何，友諒帥舟師六十萬圍洪都. 文正數摧其鋒，堅守八十有五日，城壞復完者數十丈. 友諒旁掠吉安、臨江，俘其守將徇城下，不為動. 太祖親帥兵來援，友諒乃解去，與太祖相拒於彭蠡. 友諒掠糧都昌，文正遣方亮焚其舟. 糧道絕，友諒遂敗. 復遣何文輝等討平未附州縣. 江西之平，文正功居多.
太祖還京，告廟飲至，賜常遇春、廖永忠及諸將士金帛甚厚. 念文正前言知大體，錫功尚有待也，而文正不能無少望. 性素卡急，至是暴怒，遂失常度，任掾吏衛可達奪部中子女. 按察使李飲冰奏其驕侈觖望，太祖遣使詰責. 文正懼，飲冰益言其有異志. 太祖即日登舟至城下，遣人召之. 文天上倉卒出迎，太祖數曰：「汝何為者？」遂載與俱歸，欲竟其事. 高後力解之曰：「兒特性剛耳，無他也. 」免官安置桐城，未幾卒. 飲冰亦以他事伏誅.
文正之被謫也，守謙甫四歲，太祖撫其頂曰：「兒無恐，爾父倍訓教，貽我憂，我終不以爾父故廢爾. 」育之宮中. 守謙幼名鐵柱，吳元年以諸子命名告廟，更名煒. 洪武三年更名守謙，封靖江王. 祿視郡王，官屬親王之半，命耆儒趙壎為長史傅之. 既長，之藩桂林. 桂林有元順帝潛邸，改為王宮，上表謝. 太祖敕其從臣曰：「從孫幼而遠鎮西南，其善導之. 」守謙知書，而好比群小，粵人怨咨. 召還，戒諭之. 守謙作詩怨望. 帝怒，廢為庶人. 居鳳陽七年，復其爵. 徙鎮雲南，使其妃弟徐溥同往，賜書戒飭，語極摯切. 守謙暴橫如故. 召還，使再居鳳陽. 復以強取牧馬，錮之京師. 二十五年卒.
清文宗
大清文宗顯皇帝，諱奕詝，宣宗四子，母孝全成皇后鈕祜祿氏.
道光十一年六月初九，帝降誕於圓明園澄靜齋. 三十年，宣宗崩，帝奉遺詔立. 時廣西人洪秀全作亂於金田，自號天王，奉上帝耶和華為天父、基督耶穌為天兄. 秋，破永安州. 帝遣兵伐之，秀全克岳州. 三年，武昌淪陷，巡撫常大淳自害. 復克江寧，陣斬兩江總督陸建瀛. 秀全遂據江寧，改為天京，建國號曰太平天國.
秀全遣師北伐京師，復西征四川、湖北之地. 幸賴曾國藩、李鴻章、左宗棠諸臣輔弼，得以漸平天國之黨.
六年，英吉利、法蘭西合兵破廣州，兩廣總督葉名琛被執，流於印度. 七年，兵至天津大沽口，帝遣僧格林沁敗之. 十年，英、法遣大兵復來侵，遂破大沽口，奪天津. 帝遣欽差大臣桂良、恒祺與英使額爾金議和，不果. 聯軍犯京師，與僧格林沁戰於八里橋，大破之. 帝聞報，北狩熱河避暑山莊. 聯軍破京師，焚圓明園、靜宜園，大肆擄掠而去. 帝遣恭親王奕訢議和. 遂割九龍半島與英吉利，開天津為商埠，賠兵費白銀八百萬兩. 俄羅斯公使伊格那提耶夫以調停有功，迫帝割烏蘇里江東岸地於俄，復奪巴爾喀什湖東、南之地.
七月十七，帝崩於避暑山莊. 諡協天翊運執中垂謨懋德振武聖孝淵恭端仁寬敏莊儉顯皇帝，葬定陵.
溫州市
溫州者，處浙江之南享東海之濱，有甌水貫其城而滋生靈，是故簡曰「甌」也. 亦稱甌越、鹿城、永嘉、窮海，謂鹿城者，蓋東晉郭公璞建城之初會，白鹿銜花，仙臨後兆祥瑞之故也. 民言吳語甌江片，多宋時文言，難解甚，異於吳地諸州. 改革開放以來，境內大治，今俗多重商賈之業，其居閭右者皆富甲一方.
沿革
始皇帝兼併六合，以今溫州地屬閩中郡，漢惠帝三年，乃封東越王搖於是焉. 史載以漢順帝永和三年，分章安之東甌鄉置永寧縣，西猶兼處州地，戶不滿萬. 縣始於甌江北岸. 晉明帝太寧元年，析臨海郡溫嶠嶺南境置永嘉郡，治永寧，轄永寧，安固、橫陽、松陽四縣. 興城於甌江之陰. 隋文皇開皇九年，稱永嘉縣，隸處州. 唐高宗上元二年置州，其地溫熱，"雖隆冬而恆燠"，故名溫州. 至元世稱溫州路，明改路為府，是為溫州府，清襲之不更. 宣統三年冬十一月，溫州光復. 民國元年，置甌海道，治故溫州府學. 民國三十七年，置浙江省第五行政督察區. 三十八年五月七日，解放軍克溫州. 以府城置市，本境置溫州地區. 一九八一年，置今溫州市.
它典
分類:浙江省區劃
衛滿
衛滿，燕人也. 嘗略屬真番、朝鮮，為置吏，築鄣塞.
秦滅燕，屬遼東外徼. 漢興，為其遠難守，復修遼東故塞，至浿水為界，屬燕，歸盧綰所轄.
前一九五年，燕王盧綰反，奔入匈奴，衛滿亡命，聚黨千餘人，易服蠻夷而東走出塞，渡浿水，遂東遁朝鮮，居秦故空地上下鄣，稍聯真番、朝鲜等族、及故燕齊兩國遺民等，代箕子之後准王自立，王之，都王險（今平壤）.
時漢初定中原，未暇東顧. 前一九二年，遼東太守約衛滿為外臣，保塞外蠻夷，勿使犯邊，使之得以擴，方數千里.
傳子至孫右渠. 元封三年，漢武募罪人擊朝鮮. 元封三年夏，尼谿相參乃使人殺朝鮮王右渠來降. 王險城未下，故右渠之大臣成巳又反，復攻吏. 左將軍使右渠子長降、相路人之子最告諭其民，誅成巳，以故遂定朝鮮. 漢始置四郡.
耶律只沒
耶律只沒，字和魯堇，遼世宗之三子，母甄皇后.
傳
生卒年不詳.
只沒敏而好學，通契丹文、漢文，能作詩. 應曆末，與宮人通. 遼穆宗聞怒，榜掠數百，刺一目而宮之，系，將弃市. 其兄遼景宗即位而釋，賜以所私宮人. 又封寕王. 保寧八年，妻造鴆毒，被奪其爵，貶烏古部. 賦放鶴詩，徵還. 統和元年，皇太后稱制，詔復舊爵. 嘗應皇太后命，賦移芍藥詩焉.
引據
《遼史·第六十四卷·錶第二·皇子錶》
分類:遼列傳
偶像理想
I.O.I，韓國歌姬，立於二〇一六年五月四日.
齊文宣帝
北齊文宣皇帝諱洋，字子進，高歡次子. 天平二年，授散騎常侍、驃騎大將軍、儀同三司、左光祿大夫、太原郡開國公. 武定元年，加侍中. 二年，轉尚書左僕射、領軍將軍. 五年，授尚書令、中書監、京畿大都督. 武定七年八月，兄澄遇害，夏五月辛亥，帝如鄴. 甲寅，進相國，總百揆，封冀州之渤海長樂安德武邑、瀛州之河間高陽章武、定州之中山常山博陵十郡，邑二十萬戶，加九錫，殊禮，齊王如故. 又致璽書於帝，遣兼太保彭城王韶、兼司空敬顯儁奉皇帝璽綬，禪代之禮一依唐虞、漢魏故事. 天保十年十月，帝暴崩於晉陽宮德陽堂，時年三十四，諡曰文宣皇帝，廟號威宗. 武平初，又改為文宣，廟號顯祖.
偶像理想
鏈
分類:韓國音樂
齊文宣帝
據
分類:北齊本紀
施鴻保
施鴻保，字可斋，清浙江錢塘縣人. 嘉慶廿五年，林則徐任杭嘉道觀察，命為「童生第一」. 賜對聯「是故君子誠之為貴，夫惟大雅卓尔不群」. 後中生員，為邑庠生，應鄉試十餘年不第，遂棄仕進，歷經各官僚幕客，往來閩贛之間各幕府. 同治間，往來泉、廈，所結識皆當時英豪. 閒居時，多習經學、考証，工古文、近體詩. 同治十年歿. 所著多佚，僅《閩雜記》存.
闊闊出
闊闊出，孛兒只斤氏，元世祖之八子.
傳
至元二十六年，始封寧遠王，賜龜紐鋈金銀印. 三十年，從成宗備兵於北邊. 明年，成宗入嗣，以軍事屬闊闊出，師久無功. 大德三年，以武宗入軍中代之. 十一年，武宗即位，以翊戴功，進封寕王，換獸紐金印. 至大三年，三寶奴告闊闊出謀為不軌，上命楚王牙忽都等鞫之下. 平章察乃鐵哥廷辨，其誣得釋，猶徙於高麗，賜其妃完者死，以畏兀兒僧鐵裏等二十四人同謀或知而不首，並磔於市. 鞫基獄者皆昇秩二等，賜牙忽都金千兩、銀七千五百兩，三寶奴賜號答剌罕，以闊闊出清州食邑賜之. 皇慶元年，鐵哥奏：『世祖諸皇子只寕王存，宜賜還. 』仁宗從之. 明年二月，卒. 二子：一薛徹禿，一阿都赤.
薛徹禿，延佑七年四月封寧遠王，至治二年進封寕王. 三年七月，入朝. 請印. 英宗不允. 泰定元年，賜福州路永福縣一萬三千六百零四戶，置王傅. 至順二年二月，與沙哥坐妄言不道，置薛徹禿於廣州，沙哥於雷州. 明年，以燕鐵木兒言，赦還也.
分類:元列傳
醢
類
醢分七類，下列：
刑
醢除飲酒肴饈，又指一刑；始於殷商，細臠其肉，肉盡至骨，痛不欲生，然後斬首，製成脯醢，謂之醢刑.
司馬幾
司馬幾，晉宗室，齊獻王攸之孫，齊武閔王冏之子. 燕王機卒，無子，冏表願將其子幾繼機，嗣王之爵. <ref name=
傳
清惠亭侯京，字子佐，魏季以公子賜爵. 卒，年二十四，追射聲校尉，以晉文帝子機嗣，機字太玄. 泰始元年，封燕王，邑六千六百六十三戶. 機之國，咸寧初征為步兵校尉，將漁陽郡增入其國，加侍中之服. 拜青州都督、鎮東將軍、假節，將北平、上谷、廣寧郡一萬三百三十七戶給燕，使其增邑至二萬戶. 機薨，無子嗣，齊王冏表願將其子幾繼機，嗣王之爵. 後冏敗，封國除. <ref name=
注
分類:晉列傳
嵩明縣
嵩明縣，昆明轄縣也. 漢元封二年置牧靡縣，晉永嘉四年改牧麻縣， 唐武德元年改升麻縣. 南詔置長城郡，大理隸崧盟部，元憲宗六年置崧盟萬戶府，至元十二年置長州，十五年升崧盟府，二十二年降崧盟州. 至正年間改曰嵩明州，民國三年降縣. 現方一千三百五十七平方千米，有眾三十七萬餘人.
飯山市
飯山市屬日本長野縣也.
沿革
昭和廿九年，下水內郡：飯山町、秋津村、常盤村、柳原村、外樣村、下高井郡：木島村、瑞穗村合，而爲飯山市. 卅年，割市之一部於下高井郡野澤溫泉村. 卅一年，倂下水內郡：太田村、岡山村.
它典
分類:中部地方區劃
乙炔銀
乙炔銀（Silver acetylide，銀|Ag2碳|C2）金屬乙炔化物也. 有毒，敏於光. 性易爆，故用作起爆劑.
反氫
反氫者，氫之反物質也，符號 H ，原子序負一. 氫原子者，以一質子、電子而成，反氫者，以一反質子、正電子而成. 據粒子物理學之CPT定律，其質、磁矩諸類之性大同於氫.
若其與正物質相觸，兩者立滅，釋伽馬射線、並高能之π介子，π介子速衰，得μ子、中微子、正電子、負電子，終泯. 因正反物質相觸立滅，故其不能存於世. 欲得之，當以粒子加速器製之. 迨一九九五年，歐洲核子研究組織於瑞士日內瓦得之.
三碘化氮
三碘化氮（又稱三碘胺，化學式NI3）者，無機化合物也，由碘與氨|濃氨反應得之. 性極不穩，極易裂解而生碘蒸汽與氮氣也. 縮圖|三碘化氮之鍵線式
維吉尼亞州
維吉尼亞州，又號故國、總統之母、合眾之母、維吉尼亞聯邦. 在美利堅合眾國東境. 肇國十三州，其惟最古. 治在里奇蒙. 五角大樓在是州所轄，曰阿靈頓郡.
沿革
一五八四年，英人華特·雷利經此，置維吉尼亞. 以英王伊麗莎白一世名之. 一七八八年，入合眾國. 一七九二年，析其州西境為肯塔基州. 美國內戰起，維州改投邦聯，州西北四十八郡不從，故又析為西維吉尼亞州. 時值兩軍鏖戰，維州被創尤深. 「巴爾朗之役」、「錢斯勒斯維爾之役」、「阿帕瑪托克斯法院之役」咸列陣於斯. 一八七〇年，復為聯邦州. 一九〇二年，州憲改，褫黑人、貧白人占權. 一九七一年，重修州憲，廢種界.
政區
維州領郡九十五，獨立市三十九. 郡、市，名異實同. 其下置鎮，鎮下不復析置，故此州政區，唯郡市鎮而已.
獨夫
獨夫，謂專斷殘賊之人也. 孟子謂之一夫，以為可誅. 夫獨夫者，盡以天下利權歸己而私之，復以己私為公，謂之天下之公. 蓋集權於中，眾人聽之而已. 獨夫之庸者，其為政也愎，庶建喪亡. 獨夫之愚者，其所業也荒，治越性理. 或視黎元如彘犬，或目憲章如穢土. 而民亦以為寇仇，故其愚者，今人尤多以獨夫號之. 獨夫之治，是為獨治.
獨夫之謂，古已有之. 泰西之獨夫，原之，則大秦一職官也. 獨夫之治，天下不議. 議者見放，論者喪身. 觀其左右，莫不唯唯. 惸然一身是為獨. 先而滿，後而冥，至於不治，原其本來，則一庶人. 是為夫.
涉川滿賴
九州探題、鎮西節度使諱滿賴，小字長壽王丸. 父義行. 滿賴其第二子也. 系出足利氏支流，足利泰氏裔孫. 受將軍義滿一字之偏諱，故名滿賴. 妻斯波氏. 子義俊.
應安五年，滿賴誕. 父蚤亡. 歷任備中、攝津、安藝守護. 應永三年，今川了俊罷鎮西，以滿賴繼之. 九州豪強少貳氏、菊池氏、阿蘇氏不服，滿賴討平之. 遷治肥前養父郡. 遂為涉川氏世居之地. 復遣使朝鮮國以通有無，上表號九州都督、鎮西節度使. 朝鮮王與之圖書符文，許之貿易. 應永十三年，出家，法號道鎮. 二十六年，辭探題職，子義俊嗣. 文安三年三月十三，卒於京都.
分類:室町列傳
江戶幕府
德川幕府者，征夷大將軍德川家康所立之幕府也. 京江戶. 立於一六零三年，亡於一八六七年. 傳十四將軍，末代將軍德川慶喜.
椙山女學園大學短期大學部
椙山女學園大學短期大學部，日本私立大學也，在了愛知縣名古屋市千種區.
沿革
明治38年，椙山女學園成立. 昭和26年，學校法人成立. 昭和44年4月因學校法人椙山女學園，爲椙山女學園大學短期大學部. 平成11年4月，招生最後、停辦於2001年.
大韓每日申報
概要
光武八年七月，英人裴說、韓人梁起鐸創刊. 時日本犯韓，裴梁二君與朴殷植、申采浩諸子批判之，唱愛國啟蒙. 明年刊英語版.
隆煕四年，日韓併邦. 朝鮮總督府買此刊，改題「每日申報」，以為官報.
引據
分類:朝鮮史
十月革命
西曆一九一七年春，因歐戰失利，帝俄國威頓失，且被覆滅，臨時政府制統舉國，然亦有蘇維埃並存，列寧率布爾什維克（漢云：多數派）起義於彼得格勒，亡臨時政府，廢民選之立憲議堂，是爲十月革命. 建俄羅斯蘇維埃國，都莫斯科. 頃，舉國皆不欲戰，以使休養生息. 故媾於德意志奧匈，訂《布列斯特條約》. 一八年秋，一戰告終. 英、法、日、美諸國視俄國議和，怒遏不止. 且帝俄舉債未清，蘇俄乃先行社會主義於天下，諸國畏而憚之. 且羅剎有豪紳貴冑欲復帝王之制，欲護東正之名，遂揭竿而起，諸國逐以干戈涉其政，以師役援其民. 史稱紅白俄內戰. 及後，鑒眾將爭權奪利，未能遠謀，使蘇俄之師大捷，得護其體. 終立蘇聯也.
分類:蘇聯紀事
丘遲
丘遲字希範，梁吳興烏程人也. 父靈鞠，有才名，仕齊官至太中大夫.
遲八歲便屬文，靈鞠常謂「氣骨似我」. 黃門郎謝超宗、徵士何點並見而異之. 及長，州辟從事，舉秀才，除太學博士. 遷大司馬行參軍，遭父憂去職. 服闋，除西中郎參軍. 累遷殿中郎，以母憂去職. 服除，復爲殿中郎，遷車騎錄事參軍. 高祖平京邑，霸府開，引爲驃騎主簿，甚被禮遇. 時勸進梁王及殊禮，皆遲文也. 高祖踐阼，拜散騎侍郎，俄遷中書侍郎，領吳興邑中正，待詔文德殿. 時高祖著《連珠》，詔羣臣繼作者數十人，遲文最美. 天監三年，出爲永嘉太守，在郡不稱職，爲有司所糾，高祖愛其才，寢其奏. 四年，中軍將軍臨川王宏北伐，遲爲諮議參軍，領記室. 時陳伯之在北，與魏軍來距，遲以書喻之，伯之遂降. 還拜中書郎，遷司徒從事中郎. 七年，卒官，時年四十五. 所著詩賦行於世.
據
《梁書·丘遲傳》
賀惟一
賀惟一，字允中，後賜姓蒙古氏，名太平. 資性開朗，幼如成人. 受學于趙孟頫，又師雲中呂弼. 泰定初，襲父職爲虎賁親軍都指揮使. 尋擢陝西漢中道廉訪副使. 文宗即位，召爲工部尚書，都主管奎章閣工事. 又除上都留守同知.
至正二年，命爲中書參知政事，辭. 俄進右丞，又辭. 會禦史祁君璧復劾佛家閭，黜之，太平乃起視事. 時粟貴，金銀賤，太平請出官錢買之. 後兵興，卒獲其用. 又請慎選守令，仍遣使核其治行最者，增秩，賚以金幣. 從之. 四年，拜中書平章政事. 五年，罷爲宣征院使. 宣征典司飲膳，權貴多橫索，太平閱其籍，惟太常禮儀使阿刺不花無之，因請順帝擢居近職，並厚賜之. 六年，拜御史大夫. 故事，非國姓不授御史大夫，太平辭，詔賜姓而改其名. 七年，再遷中書平章政事，班同列上，國王朵兒只爲左丞相，奏言：「臣藉先臣之蔭，備位宰相，願得與太平共事. 」十一月，拜太平左丞相，朵兒只右丞相，太平辭，不允，仍詔示天下. 明年二月，詔修後妃功臣傳，特命太平同監修國史，異數也. 九年七月，罷爲翰林院學士承旨，俄謫山西. 太平還奉元，閉門謝客.
十七年五月，復拜中書左丞相. 時毛貴據山東，官軍屢敗，十八年自河間入寇，京師大震. 廷議遷都避之，太平力爭以爲不可. 會劉哈剌不花禦賊于柳林，大敗之，貴衆潰走濟南，京師解嚴.
已而皇后奇氏爲皇太子求內憚，遣宦者樸不花諭意，太平不答. 皇后又召太平至宮中，置灑，申前意，太平依違而已. 皇太子令禦史劾中丞禿魯鐵不花，未及奏，禦史遷他官去. 皇太子疑太平之子也先忽都泄其事，遂決意逐之. 知樞密院事紐的該聞而歎曰：「善人國之紀也，敬去之，國將奚賴？」數於帝前左右之. 俄紐的該卒，皇太子令禦史買住、桑哥失理劾左丞成遵、參知政事趙中下獄死，以二人爲太平之黨也. 太平乃引疾辭位.
二十年二月，拜太保，養疾家居. 是年，陽翟王阿魯輝帖木兒反，兵逼上都. 皇太子言于帝，起太平爲上都留守，欲餡之於死地. 會阿魯輝帖木兒敗于老章，其部將脫歡縛送于太平. 脫次，也先忽都之舊部也. 太平不受使，生致關闕下誅之.
千利休
縮圖|453x453像素|千利休像，[[長谷川等伯繪]] 千利休，日本戰國茶聖也. 幼名與四郎，法名宗易，號抛筌齋. 與今井宗久、津田宗及合稱「天下三宗匠」.
賀惟一
太平復引疾乞歸. 詔拜太傅，賜田若干頃，俾歸奉元. 帝欲相伯撒里，辭以老，非得太平共事不可. 於是密旨復留太平毋行，太平至沙井，聞命而止. 皇太子惡其去而復留也，二十三年令禦史大夫普化劾以違命之罪，詔悉拘所授宣命及賜物，安置陝西西邊. 右丞相搠思監希皇后意，復劾之，詔安置於吐蕃，尋遣使者逼令自裁. 太平至東勝，賦詩一篇自殺，年六十三.
千利休
分類:戰國列傳
賀惟一
初別怯兒不花與脫脫有夙怨，脫脫謫陝西，別怯兒不花欲中傷之，賴哈麻營救獲免. 太平與別怯兒不花、韓嘉納等十人約爲兄弟. 及太平左丞相，韓嘉納爲御史大夫，惡哈麻、諷禦史沃呼海壽劾之. 哈麻知其事，訴於帝前. 疏入，帝斥弗納. 明日，疏再上，僅奪哈麻及其弟雪雪官. 太平罷爲翰林學士承旨，韓嘉納出爲江浙行省平章政事. 已而脫脫復相，乃謫太平于陝西，杖韓嘉納，流於尼嚕罕以死. 又劾也先忽都不應僭娶宗室女，脫脫之母聞之，謂脫脫兄弟曰：「太平好人，何害於汝，而欲去之. 汝兄弟如不信吾言，非吾子也. 」事始得釋. 太平引太不花爲平章政事，太平罷相，太不花党於脫脫，故太平怨之. 及再爲左丞相，太不花督諸軍討賊久無功，疏請太平至軍中供其餉. 太平知太不花害已，諷禦史只違兒海劾之，又力言於帝，削太不花官爵，安置蓋州，卒使劉剌哈不花殺太不花父子于路. 脫脫之構太平，與太平之殺太不花，皆以朋黨修舊怨，爲君子所構.
然太平留意人才，疏薦完者都、執禮哈郎、董搏霄、張樞、李孝光等，皆當時賢者. 至於沙汰僧道以減耗蠹，給教官俸以防虛冒，請賜經筵講官坐以崇聖學，又考求死節之士，雖平民亦予贈諡，有官者就世真子孫，天下尤爲感動，故一時稱爲賢相云.
分類:元列傳
反氦
然迨今只製其核，未能繞之以正電子. 據粒子物理學之CPT定律，其質、磁矩諸類之性大同於氦.
據愛因斯坦之質能方程，其與正物質相觸也，立滅，釋巨能，故不能久存於世. 欲得之，當以粒子加速器製之. 迨一九七零年代，得反氦三（3 He ）之核，二〇一一年，得反氦四（4 He ）之核.
中野市
中野市屬日本長野縣也.
沿革
昭和廿九年，下高井郡：中野町、日野村、延德村、平野村、長丘村、平岡村、高丘村、科野村、倭村合，而爲中野市.
它典
分類:中部地方區劃
蠃
蠃者 ，今曰螺，乃溟中之生物，蚌蛤之屬矣.
尚絅大學短期大學部
尚絅大學短期大學部，日本私立短期大學也，在熊本縣熊本市中央區. 學長大羽宏一.
沿革
明治21年，濟濟黌附屬女學校，明治24年，尚絅女學校. 昭和27年，因學校法人尚絅學園，更爲熊本女子短期大學. 昭和27年4月，更爲尚絅短期大學，平成18年，更爲尚絅大學短期大學部，至今.
齊後主
北齊後主諱緯，字仁綱，齊武成帝之長子也. 及武成入纂大業，大寧二年正月丙戌，立為皇太子. 河清四年，武成禪位於帝. 天統元年夏四月丙子，皇帝卽位於晉陽宮，大赦，改河清四年為天統. 庚申，帝入鄴. 辛酉，延宗與周師戰於晉陽，大敗，為周師所虜. 甲子，皇太后從北道至. 引文武一品已上入朱華門，賜酒食，給紙筆，問以禦周之方. 群臣各異議，帝莫知所從. 欲議禪位皇太子. 先是望氣者言，當有革易，終是依天統故事，授位齊幼主. 分類:北齊本紀
拓跋譚
拓跋譚，鮮卑族，魏宗室，魏世祖太武帝之子.
傳
臨淮王譚，真君三年封燕王，拜為侍中，參都曹事. 後改封臨淮王. 世祖南伐，授中軍大將軍. 先是，宋文帝以鄒山險固，有榮胡家，乃積糧為守禦之備. 譚率眾攻之，獲米三十萬以供餉. 宋帝恃淮之阻，素不設備. 譚造筏數十，潜軍而渡，賊眾驚潰，遂斬其將胡崇，斬賊萬餘級. 正平二年薨，諡曰宣.
父
魏世祖太武帝
子
拓跋提
鈣
鈣者，舊譯𨪷、鉐，化學元素也，符號Ca，原子序廿，屬鹼土金屬. 質軟，新剖時銀而白，遇氧漸啞，性稍躁，遇水遇酸即沸，釋氫. 以離子、化合態存于天地，可從石灰岩、石膏得之. 可製水泥、肥料、鹼.
拓跋譚
注
分類:北朝列傳
鈣
其存於牙骨，使其堅而不朽，蓋人體必需之礦物質營養素.
同位素
同位素者有二十四，自鈣三四至鈣五七. 其六性穩，餘者皆具放射性.
精進
精進者，原佛法之意象也，後與儒學亦可發見. 發而明之，其義為韜奮而向善，亦承大學之道. 今人長借以示己志，鞭策之用也.
雲母
分類:礦冶
元儒
元儒，魏文帝之子，其母不詳. 大統十六年四月，封儒為燕王，與兄弟吳王公同日封.
引據
分類:北朝列傳
赤舄
明治三十八年，拓殖北海道羊蹄山，農場社廢後，志郎乃遷居札幌，謀職報社，而遇野口雨情焉. 遂交善，悉陳貴美事，雨情乃作《赤舄》，大正十年付梓雜誌. 本居長世播諸絲竹.
嗚呼，嘉代至死不知貴美之既夭矣，常念貴美必從養父母居美國而幸焉.
詞
煢煢童女，
赤舄惟儺；
接武外人，
適彼異國.
一去橫濱，
今非青絲；
每見赤舄，
彼女之思.
鏈
ja:赤い靴 (童話)
參宿四
參宿四，獵戶座α星也. 為參宿第四星. 色紅，為紅超巨星，約十一倍重於日，而光度萬倍之. 將於百萬年內驟明而為超新星，而後化為中子星或黑洞矣. 縮圖
分類:恒星
洪承疇
洪承疇，字彥演，號亨九，福建泉州南安英都人，明萬曆四十四年丙辰科殿試金榜第二甲賜進士出身第一十六名，累官至陝西布政使參政. 崇禎中，歷大明兵部尚書、大明薊遼總督. 後降清，為清國首位漢人大學士.
洪承疇宣導儒家，針以順治帝不盲信孔子、孟子，獻計採明之典章制誥，清廷多信納，及推行，為滿清一統中原而立基礎，補善清王朝之國法. 然為強清之統治，建議滿清各旗多習漢文、曉漢語，瞭漢之禮俗，淡滿漢之異.
康熙四年，洪承畴卒，年七十有三，卒諡文襄.
陳武帝
陳高祖武皇帝諱霸先，字興國，小字法生，南陳開國皇帝. 辛未，梁帝禪位于陳，景午，崩于璿璣殿，時年五十七. 遺詔追臨川王蒨入纂. 甲寅，大行皇帝遷殯于太極殿西階. 秋八月甲午，群臣上諡曰武皇帝，廟號高祖. 景申，葬萬安陵.
攷
分類:南陳本紀
石林彝族自治縣
者，昆明轄自治縣，舊之地也. 其銜以「世界自然遺產」、「世界地質公園」，盛產菸、羊 ，是而聞名矣.
五年，置，至元七年併至，至元十三年置，民國二年貶至縣. 一九五六年，民族自治而稱其. 一九五八年，併至. 一九六四年，復縣. 一九九八年，改曰. 現方一千七百二十五平方千米，有眾二十五萬餘人. 景區在焉，之遊賞勝地也，千古奇觀.
名
，一作 ，「落蒙」初為部落之酋名，後以名易名，遂得其地名. 然其彝語稱「落」為虎，「蒙」者意猛；遂其名亦謂之「猛虎」也.
奎章閣
奎章閣在朝鮮國，文書之閣也，屬王室. 世祖朝，初有遵宋龍圖、天章之制，立閣之議，未行. 肅宗朝，為奉列聖御製御書，別建小閣于宗正寺，御書「奎章閣」三字揭之，而規制則未備也. 英祖五十二年，正祖方嗣位，始建閣於昌德宮禁苑之北，置提學二員、直提學二員、直閣一員、待敎一員，凡六員，蓋倣唐翰林院六學士之例也. 初稱「御製閣」，後因肅宗御扁，名「奎章閣」，上樓下軒. 後奉當宁御眞、御製、御筆、寶冊、印章，其扁肅宗御墨也. 又以宙合之扁，揭于南楣，即當宁御墨也.
西南曰奉謨堂，奉列朝御製、御筆、御畫、顧、命遺、誥密敎及璿譜、世譜、寶鑑、狀誌. 正南曰閱古觀，上下二層，又北折爲皆有窩，藏華本圖籍. 正西曰移安閣，爲御真、御製、御筆移奉曝曬之所也. 西北曰西庫，藏東本圖籍. .
隆熙四年八月，日韓併邦，廢奎章閣. 改李王職管奎章閣圖書. 翌年二月，藏書悉移歸朝鮮總督府. 一九二八年，復移置京城帝國大學附屬圖書館. 一九四六年，改歸國立首爾大學中央圖書館. 一九七五年，設奎章閣圖書管理室. 一九九二年，改立國立首爾大學奎章閣. 二〇〇六年二月，合併韓國文化研究所，成國立首爾大學奎章閣韓國學研究院，迄今.
考據
分類:朝鮮紀事
陳文帝
世祖文皇帝諱蒨，字子華，一名曇蒨、荃菺，始興昭烈王長子也，陳高祖霸先之侄. 高祖受禪，立為臨川郡王，邑二千戶，拜侍中、安東將軍. 永定三年六月景午，高祖崩，世祖登基. 癸酉，世祖疾甚. 是日，崩于有覺殿. 六月甲子，群臣上謚曰文皇帝，廟號世祖. 景寅，葬永寧陵.
據
分類:南陳本紀
乞乞仲象
震國公乞乞仲象，粟末靺鞨人也. 本屬高句麗，總章元年，高句麗亡，挈家徙營州. 自號其地長官. 萬歲通天二年，松漠都督李盡忠反，陷營州，仲象走太白山，武曌封之震國公. 卒. 子祚榮.
須坂市
須坂市屬日本長野縣也.
尋甸回族彝族自治縣
尋甸回族彝族自治縣，昆明轄自治縣也. 舊仁地部地，元憲宗三年置仁地萬戶府，至元八年改仁德府，洪武十五置尋甸軍民府，康熙八年降尋甸州，民國元年降縣. 一九五六年民族自治，始稱尋甸回族自治縣，一九六〇年撤之，一九七九年置尋甸回族彝族自治縣. 現方三千六百九十九平方千米，有眾五十四萬餘人.
柳成龍
引據
分類:朝鮮列傳
須坂市
沿革
昭和廿九年，上高井郡須坂町爲須坂市. 卅年，倂上高井郡：井上村、高甫村. 四十六年，倂上高井郡東村.
它典
分類:中部地方區劃
衛滿朝鮮
前一零八年，衛滿之孫衛右渠怒其護漢使返國之人遭弒，生衝突. 漢武帝遂派兵滅衛氏朝鮮，置漢四郡.
眭固
眭固字白兔，薊州人也. 原黑山賊，同于毒、白繞成名，共袁術擊東郡，為曹操敗，奔張楊.
張楊為楊醜弒，欲應操，固殺醜，將其眾，欲北合袁紹. 屯射犬，時有巫誡固曰：「將軍字兔而此邑名犬，兔見犬，其勢必驚，宜急移去. 」固不從. 操遣史渙等邀擊，射犬破，固為渙等所斬，眾為操收之.
考
分類:漢列傳
蝦
蝦之爲用也廣矣，常入庖廚，其肉至甘鮮，清人李漁謂之葷食之必需也. 又有光色詭譎，霞彩火紋而類金魚者，則畜以賞玩焉.
據
分類:節肢動物門
福岡縣社會保育短期大學
福岡縣社會保育短期大學，日本公立短期大學也，在福岡縣田川市. 最後學長安藤延男.
沿革
昭和27年，福岡縣立保育專門學院成立. 昭和42年，因福岡縣，更爲福岡縣社會保育短期大學. 平成3年4月，招生最後，廢止於1993年.
就德興
孝昌二年十月，德興陷魏平州，殺其刺史王買奴.
永安二年十一月，己卯，德興請降於魏，營州遂定矣.
分類:北朝列傳
千曲市
千曲市屬日本長野縣也.
沿革
平成十五年，更埴市、更級郡上山田町、埴科郡戶倉町合，而爲千曲市.
它典
分類:中部地方區劃
效用
效用者，計學之辭，食貨之效所以足人欲也. 大抵一物之效用，在乎人購買之欲，亦在於其所堪用者.
效用出於心，其得為計學家所揣者，有二法焉：於物之效用，明標顯示以數，可加減相較者，一也，此之謂基數法. 以效用之不可確測，類於香臭妍媸之屬，而可以位序相比者，二也，此之謂序數法. 執前論者闡發其義，推得邊際效用分析之法，而持後說者，伸張其說，求得無異曲線之法.
妊神星
妊神星（序號：一三六一零八，符號： ），太陽系之矮行星也，屬柯伊伯帶天體. 矮行星中，巨細居四、去日第三. 有衛星二，曰希亞卡、娜瑪卡也.
其貌形變，雖世人未能觀之，而據光變曲線計算，其貌呈橢球.
其發現者仍有議，一說美國人米高布朗於二零零四年始察之，一說西班牙人奧爾蒂斯於二零零五年始察之.
二零一七年一月，適逢掩星，奧氏究而察有環，徑蓋四百萬米有餘，闊有七萬米. 十月，公諸世於《自然》. 海外天體察有環者，此首例也. 環透光率蓋有二分之一，自轉週期者，三倍於星也.
壓強
壓強者，示壓力之效也. 亦一單位面積之壓力也. 其單位牛頓每平方米，萬國記其帕斯卡.
通式
以物之面積除壓力，得其壓強. 乃以西洋字母示為：
變式
液體之壓強，乃密度、深、重力加速度三者相乘. 以西洋字母示為：
g者，重力加速度也. 取.
阮聖祖
大南阮朝聖祖仁皇帝，諱晈，又諱膽，世祖皇帝第四子也，母順天皇后陳氏. 景興五十二年，降誕於嘉定新祿村. 時西山阮岳、阮惠兄弟作亂，世祖偏安嘉定. 及三歲，令世祖元妃宋福氏育為己子，立契券為證.
六十三年，世祖得平西山之黨，更元嘉隆，冊元妃宋氏為王正后. 時故英睿太子景薨，議立皇長孫旦. 然景、旦父子咸奉耶穌，世祖頗不悅，不准所請. 帝恬靜好學，而世祖屬意焉.
嘉隆十三年，皇后宋氏崩. 時皇后三子皆殤，世祖令帝戴孝. 黎文悅、黎質謂帝庶出，不合禮制. 世祖出契券示之，曰：「子奉父命，以祭其母，名正言順，有何不可！」遂以帝為皇四子，主祀. 除服，冊為皇太子.
嘉隆十八年臘月十七，世祖崩，詔立皇太子晈，以黎文悅、范登興輔政. 翌年，更元明命. 時北圻餓殍遍地，民不聊生. 潘伯鑅、黎維良、農文雲作亂，帝遣兵討滅之. 七年，哀牢王阿弩叛暹羅，暹羅遣質知破之，阿弩來求救. 及阿弩敗死，帝遣兵併哀牢為郡縣.
十年，仿清國職官，置九品十八階. 復立內閣，置勤政殿、文明殿、武顯殿、東閣四柱大學士. 十二年，嘉定總鎮黎文悅卒. 帝廢總鎮職，遣總督、巡撫、布政使、按察使、領兵往分其權. 藩安布政使白春元劾黎文悅不法之事，帝命捕其黨羽. 悅之假子黎文𠐤得脫，以衆誅白春元，據藩安城為亂. 帝遣宋福樑、潘文璻、張明講往伐. 暹王遣兵至真臘，欲救𠐤. 張明講破暹師於真臘，遷其王安眉於嘉定. 遂改真臘為鎮西城，置三十二府二縣，遣流官制之. 翌年，破藩安，擒其首魁，械送順化，剮.
何宗權、阮知方、黃炯奏黎文悅謀亂，請戮其屍. 遂遣武春謹平其墓，豎「權閹黎文悅伏法處」之碑，以為萬事賊臣之戒. 籍沒家産，族人皆斬監候. 吏部左侍郎黎伯秀劾故北城總鎮黎質不法，亦戮其屍.
帝不善泰西之人，素惡耶穌教. 有泰西之傳教者，或拘於順化，令譯泰西經部書；或令地方官誅之. 事聞泰西列國，謂之東方尼祿. 二十年，帝聞英吉利謀侵廣東，謂其臣曰：「清人懦弱，我知之矣. 」
二十一年臘月廿八，崩. 詔以皇長子阮福綿宗嗣，以張登桂、武文解、阮知方、林維浹輔政. 諡體天昌運至孝純德文武明斷創述大成厚澤豐功仁皇帝，葬孝陵.
宋元兇
宋元兇諱劭，字休遠. 文皇帝長子也. 母袁皇后. 元嘉九年，劭年六歲，立為國儲. 又六歲，居東宮. 二十七年，受命禦北人於瓜步. 太子妹東陽公主，有婢曰王鸚鵡，薦女巫嚴道育. 道育自謂善通靈之術. 太子信之，虔奉為天師.
因與王鸚鵡、鸚鵡養子陳天興隊主之職. 文帝聞之，遣使詰責. 太子與諸佞皆懼. 及鸚鵡陰害天興以絕其口，黃門慶國謂事必卒發，乃告之文帝. 文帝驚，命籍鸚鵡家，得太子、始興王濬巫蠱咒詛之書甚眾. 元嘉三十年二月二十一日夜，太子懷見廢之憂，詐稱討逆，聚黨排闥入宮，宿值以早，未及覺而文帝見弒.
遂即皇帝位. 謂徐湛之等害文帝. 改元太初. 謚先帝曰中宗景皇帝. 未幾武陵王駿、南譙王義宣舉兵討元兇. 四月二十七日，以皇子偉之為太子. 大赦天下. 五月三日，義軍渡江. 元兇遁走. 道遇江夏王義恭. 王斬之. 卒. 諸子、王鸚鵡、嚴道育并死罪.
攷
分類:劉宋本紀
女朋友
由六位大韓民國歌姬願望、睿隣、銀浦、宇宙、神秘及拇指所成. 終於二〇二一年蒲月廿二日.
成員本電報
分類:韓國音樂
西班牙佳人
西班牙佳人，西班牙選美之盛事也. 見選者女. 始于西元一九二九年，後因內戰而止，已而佛朗哥將軍王其國，仍止之. 及至一九六一年方復，迄今不息.
欲爲合一
Wanna One，韓國樂伶，立於二〇一七年八月七日.
鏈
分類:韓國音樂
阮福昭
懷澤公名昭，又名寶嶙，阮恭宗七子，母慈明惠皇后潘廷氏.
嗣德三十六年，翼宗崩. 輔政大臣宣其遺詔，以皇長子恭宗為儲，阮文祥、尊室說廢之，與妻子幽於育德堂. 同慶三年，阮有度譖帝之外家潘廷評於景宗，遂以謀反論誅，帝母子亦皆下獄論罪. 未几，景宗崩. 議立皇子寶嶹. 法蘭西之中圻欽使黎那以寶嶹年齒尚幼，不能當國，乃釋寶嶙，奉之登大位. 例更諱昭，更元成泰.
時越南為法蘭西保護國. 帝雖貴為天子，實無大權，為中圻欽使黎曰掣肘，遂謀除之. 十九年，盡罷傾法蘭西之黨. 黎曰患之，遣輔政大臣張如岡宣詔廢之，禪位皇五子永珊，更元維新，流帝於南圻淎艚. 議尊為太上皇，欽使不准，乃呼曰「皇父」. 維新十年，復放印度洋之留尼旺島. 及弘宗立，議廢帝昭封號，羣臣以懷襟公進，弘宗改作懷澤公.
及保大帝復立於柴棍，昭始得返國. 南越首相吳廷琰忌之，幽於柴棍. 一九五四年，薨於禁所. 附葬安陵.
一九三六年
殁
段祺瑞
阮福晃
公子永珊，又名晃，懷澤公昭之五子也，母阮氏.
成泰十七年，懷澤公謀除法蘭西之黨. 中圻欽使廢之，流於南圻. 帝為懷澤公愛子，因而得立，例更諱晃，更元維新. 時帝年甫八歲，欽使以尊室訢、阮有排、黃琨、黎貞、高春育、尊室安城王為輔政大臣，實則監之.
欽使暴虐無道，遣兵欲發翼宗陵. 帝遣使止之，弗聽. 事聞南圻，東洋總統全權大臣止之，事遂寢. 帝深恨之，遂連潘佩珠，謀除欽使.
八年，法蘭西與德意志交兵於歐羅巴. 十年，帝與陳高雲、蔡璠謀除欽使. 事敗，高雲與璠論斬，帝與懷澤公皆放於印度洋之留尼旺.
二戰爆發，帝舉義兵，助法抗德. 及保大帝退位，阮氏大南亡. 法蘭西大統領戴高樂送帝歸國，欲復帝位. 一九四五年，以空難，薨於中非之姆拜基. 壽四十又五.
明母
明母（中古拼音：mieng），中古漢音聲母也，脣音，隸幫組，次濁. 後接韻母，無分開合，四等皆可接. 下有四等例字.
切韻脣音僅幫組，三十六字母脣音有輕重二脣，蓋重脣轉輕脣也. 轉輕脣，曰微母. 重脣轉輕脣，有演化式：m+i, y+a, o = mv. 明母遇三等a, o，轉輕脣.
擬音
大多漢音、對音、域外方音，明母讀/m/，故擬爲/m/.
古今音變
切韻脣音僅幫組，宋有三十六字母，脣分輕重，有幫、非二組，現代漢語大抵承自三十六字母.
重脣者，即明母，漢語皆作明，入陽聲調. 輕脣者，即微母，粵語仍作明，吳語文讀作奉，白讀仍明，普語作喻.
無論輕重脣，吳音作ま行，漢音作ば行.
韓語無輕脣，明微皆作明.
盧勇
盧勇，字季禮，盧文偉之族人，范陽涿人，延昌元年生.
父璧，魏下邳太守. 勇初從兄景裕俱在學，其叔同稱之曰：「白頭必以文通，季禮當以武達，興吾門在二子兮. 」幽州反者僕骨那則以勇為本郡范陽王，時年十八. 後葛榮亂，又以勇為燕王.
義舉，文偉召之，未許. 爾朱氏滅後，乃赴晉陽. 齊高祖以勇為丞相主簿. 屬山西霜儉，運山東租輸，皆令載實，違者治罪，令勇典其事. 琅邪公主虛成千餘車，勇强，置之法. 公主訴於上，而勇守法不撓. 高祖謂郭秀曰：「盧勇懍懍有不可犯之色，真正直之人兮，吾將以事授之，豈直納租而已. 」遷汝北太守，行陝州事，又轉行洛州事.
元象元年，官軍圍攻廣州，數日不克. 行臺侯景聞西魏救兵將至，召諸將議. 勇往觀形，乃率百騎，各執一馬. 至大隗山，知西魏將李景和率軍將至. 勇多設旌旗於樹上，將騎分為十隊，吹角向前，擒西魏儀同程華，殺儀同王征蠻，驅馬三百，終夜而還. 廣州守將駱超以城降，高祖命勇行廣州事. 以功授儀同三司、陽州刺史，鎮守宜陽. 叛民韓木蘭、陳忻等常為邊患，勇大破. 請入朝，高祖賜勇書曰：「吾委卿陽州，但以高枕，不謂西南憂矣. 但依朝廷之委，表啟宜止. 汝之妻在州住，使漢人中無在卿前者. 」武定二年卒，年三十二. 勇有馬五百匹，營兵六車，遺命盡獻. 送葬之物外，別賜布絹四千匹. 贈司空、冀州刺史，諡曰武貞.
分類:北朝列傳
穀梁傳
春秋穀梁傳，一名榖梁春秋，孔子春秋之傳也，為「春秋三傳」之一，列於「十三經」. 孔子作《春秋》，以之授子夏，子夏又授公羊高及榖梁子. 榖梁子以己之所學做春秋傳，是谓「榖梁傳」.
傳習
榖梁子名赤，字元始. 一名喜，又曰名淑，學者於此多有惑焉. 授《春秋》經於子夏，再傳至於荀卿，荀卿傳魯申公，申公傳暇丘江公，暇丘江公在漢武帝時，與董仲舒同時.
是時，仲舒通「五經」，善屬文，能作高言，故得見用. 而暇丘江公口吶，論辯不能敵. 是故武帝尊信《公羊》，使太子學焉，而黜《榖梁》，《榖梁》遂為民間之學. 太子既通《公羊傳》，複私問《穀梁》大義而善之. 然其後傳述遂微，唯魯之榮廣、皓星公二人受焉. 而榮廣高材捷敏，最能明其義，與《公羊》家眭孟等論，數困之，故好學者頗複知有《穀梁》焉. 其後，沛之蔡千秋、梁之周慶、丁姓皆從廣|榮廣受. 千秋又事皓星公，為學最笃.
漢宣帝立，聞祖戾太子嘗好榖梁，遂有意焉. 間有丞相韋賢、長信少府夏侯勝者，言《穀梁》本魯學，公羊氏乃齊學不純，宜興《穀梁》之學. 宣帝悅千秋之論，用之亦為郎. 其後，乃召《五經》名儒、太子太傅蕭望之等大議殿中，平《公羊》、《穀梁》同異，各以經處是非. 由是《穀梁》之學大盛. 乃立《榖梁》於學官，有博士，研習不絕.
至於後漢、三國，《榖梁》又微. 至晉世，乃有豫章太守范甯作《榖梁經傳集解》，發明古義，且合經傳于一也. 唐時，《榖梁》又衰，為「小經」，而鮮人學焉，獨楊士勛為之作疏. 楊疏后列於「十三經注疏」中.
至於元明及清初，《榖梁》乏人傳授. 清末廖平以《榖梁》為宗，作《榖梁古義疏》. 鍾文烝作《春秋谷梁經傳補注》，最善焉.
論言
《榖梁》之傳，非同《左氏》之記事，《公羊》之高言，以解《春秋》為主，議論殊少而於大義甚明. 其文簡而賅，其解《春秋》也，以孝悌為本，以周王為基，以禮樂為宗，以親民為正. 簡而有序，通明有理；論經之義，顯然而備. 其要在興禮樂，正風俗；其旨在發明孔子之大義. 其于儒學可為最善而至明. 而其中親百姓、責宋襄、正稅畝、恒獲麟之論至於今日亦未嘗有能責之者，過于二傳者多也，孰謂《榖梁》不能得夫子《春秋》之真意乎？後人多好大言空論之說，不能明此真學也. 以故榖梁之義多泯，而人所不能知焉.
雜言
近世或有學人以榖梁傳多法家言，又荀子曾傳之，且文少義簡，故不為儒者所重. 其論可備一說. 又，柳宗元好《榖梁》，參之以礪己文.
據
漢 班固《漢書·儒林傳》
唐 楊士勛《春秋穀梁傳注疏》
張松
張松者，其人有四.
黑洞
黑洞者，質重之天體也，貌暗而不可觀，故以黑名. 雖以洞稱，實非「洞」耳. 其名所自，蓋以學者謔焉. 一九一六年，廣義相對論成，曰：若一天體質重無比，則吸力強不可喻，吸質而緊密狀小. 寰宇萬物，乃至輻射光浪，趨不復返，不可逃逸. 黑洞四周，有事件視界，越之不復返矣. 心有異點，緻密至極.
有星盡燃其核內之氫者，其推力不抵吸力，陷，至核內極壓，又燃核內之重元素，復脹，倍數十數百，曰紅巨星. 星質更甚者則崩解，曰超新星. 紅巨星、超新星，皆吹散外質，迨重素燃盡，又陷，為白矮星，其大近月. 質稍大者，為中子星，釋輻射而有律. 質巨甚者，至星暴殆盡，吸力陷而吸附萬物，曲空間，終成黑洞，每立方公分計有億噸. 今所察黑洞質至小者，三又五分之四倍於日也.
黑洞蝕光，故莫可觀，而可藉間接之法，測其確存，知其質量，又可觀其效於他物. 以吸食諸物爲先，灼而釋紫外光、倫琴射線，曰邊緣訊息，則可知其所在. 又能測諸星、並星際雲團環軌之跡，得其質量.
西曆二〇一六年二月十一日，首察引力波，亦徵黑洞併食之首察也. 迨一八年十二月，所察引力波象十一，而出自黑洞併食者計十（所餘一例，乃出自中子星併食也）. 一九年四月十日，事件視界天眼組佈室女甲星系黑洞之像，乃直觀黑洞首例. 其色非實，乃測無線電波所得，後配色以便民賞.
北海道
北海道在日本之至北，西臨日本海、東望太平洋、北接鄂霍次克海間，兼轄北方四島. 治在札幌. 北以稚內，南以函館. 方八百三十萬公里. 有石狩川，天鹽川. 古來阿伊努人棲此. 產薯、甜菜、小麥、牛乳、大米. 口五百五十萬有餘. 地廣而人稀，日本他地皆稠焉.
沿革
古蝦夷地. 齊明帝四年，阿倍比羅夫初征蝦夷. 鐮倉之世，置蝦夷管領，以其地處邊徼，流人多徙此. 復以安藤氏（即後世安東氏、秋田氏）領之. 室町世，蠣崎季繁遠渡至此，屬安東氏，居花澤館. 子孫相襲，至後奈良帝天文中，蠣崎季廣臣蝦夷，子慶廣屬德川氏，封松前藩主. 安政六年，箱館開港. 明治元年，江戶開城，海軍奉行榎本武揚引新選組北渡及此，立蝦夷共和國. 旋爲天皇所滅. 二年，置開拓使，改稱北海道，領十一國、八十六郡. 十五年，廢開拓使，置函館、札幌、根室三縣. 十九年，省三縣而置北海道廳. 三十年，置十九支廳. 平成二十二年，廢支廳，置振興局.
政區
道轄九總合振興局，五振興局，凡十四政區.
攷
分類:日本地方志 分類:北海道地方區劃
張松子喬
張松字子喬，成都人，廣漢太守肅弟，劉璋之士也. 松為人短小，放蕩不治節操，然識達精果，有才幹.
松任別駕，為劉璋詣曹操，操時已定荊州，走劉備，松不為操禮，而操主簿楊脩深器之，白操闢松，操不納. 脩以操所撰兵書示松，松宴飲之間一看便闇誦. 脩以此益異之，後松以操冷遇怨還.
松書與備及正曰：「今大事垂可立，如何釋此去乎！」兄肅，懼禍逮己，白璋發其謀. 於是璋收斬松，備怒曰：「君矯殺吾內主乎！」，嫌隙始構矣.
又小說《三國演義》言其字永年，為眾悉知，然非史實，須記當知.
子表，或兄肅子，蜀漢名士也.
蘇爾瑪
蘇爾瑪，愛新覺羅氏，一作覺羅蘇爾馬，清覺羅，滿洲鑲藍旗人. 清景祖六世孫，恪恭貝勒塔察篇古五世孫，祜爾哈齊四世孫，阿世布之曾孫也. 雲騎尉葉穆濟之孫，一等男瓦爾瑪次子. 清初將軍，一等男，後革爵. 明萬曆三十八年，其曾祖阿世布以罪為太祖所賜死.
傳
順治十一年生. 十七年，其父瓦爾瑪卒，七月，承襲一等男. 康熙二十二年四月，因事獲罪革爵. 二十七年，卒.
父
瓦爾瑪：葉穆濟第一子. 順治七年，封三等男. 九年，晉一等. 十七年，卒
注
分類:清列傳
江州
[[Category:州]]
宋順帝
順皇帝諱準，字仲謀，小字智觀，明帝第三子也. 泰始五年七月癸丑生. 七年，封安成王，食邑三千戶. 仍拜撫軍將軍，置佐史. 廢帝即位，為揚州刺史. 元徽二年，進號車騎將軍、都督揚南豫二州諸軍事，給鼓吹一部，刺史如故. 四年，又進號驃騎大將軍、開府儀同三司，班劍三十人，都督、刺史如故.
元徽五年七月戊子夜，廢帝殞，奉迎王入居朝堂. 壬辰，即皇帝位.
夏四月壬申，進齊公爵為齊王，增封十郡. 甲戌，安西將軍武陵王贊薨. 丙戌，命齊王冕十有二旒，建天子旌旗，出警入蹕，乘金根車，駕六馬，備五時副車，置旄頭雲罕，樂儛八佾，設鐘簴宮縣. 進世子為太子，王子、王女、
王孫爵命之號，壹如舊儀. 辛卯，天祿永終，禪位于齊. 壬辰，帝遜位于東邸. 既而遷居丹陽宮. 齊王踐阼，封帝為汝陰王，待以不臣之禮. 行宋正朔，上書不為表，答表不為詔.
建元元年五月己未，殂于丹陽宮，時年十三. 諡曰順帝. 六月乙酉，葬于遂寧陵 分類:劉宋本紀
阮福永瑞
保大皇帝，諱永瑞，弘宗長子也，母慈宮皇太后黃氏.
維新七年，帝降誕於安舊杨品之奉化公邸. 時弘宗為奉化公，不得預朝政. 十年，維新帝阮福晃謀除中圻欽使，遂廢，流於印度洋之留尼旺. 弘宗不與謀，遂立. 啓定七年，冊帝為東宮. 十年，弘宗崩，遂立，例更諱晪，更元保大.
保大二十年正月，日本逐中圻欽使，擁帝宣告獨立，建越南帝國. 七月，日本敗降. 越盟之胡志明自立於河內. 帝宣告退位，獻國璽、國劍於越盟，後奔香港.
一九四六年，法蘭西與越盟戰於奠邊府. 一九四八年，法蘭西奉帝至柴棍，立為元首，以抗越盟. 一九五五年，總理吳廷琰廢而自立為大統領，帝奔巴黎. 一九九七年，崩於巴黎聖寵谷軍醫院.
佐久市
佐久市屬日本長野縣也. 東鄰群馬縣，屬長野縣東信地方.
沿革
昭和卅六年，北佐久郡：淺間町、東村、南佐久郡：野澤町、中込町合、而爲佐久市.
平成十七年，佐久市、北佐久郡：望月町、淺科村、南佐久郡臼田町合、而爲佐久市.
它典
分類:中部地方區劃